Classé Audio is 'n Kanadese vervaardiger van hoogwaardige hoëtrou-elektronika vir stereo- en meerkanaalstelsels. Sy luukse oudioprodukte sluit voor- en eindversterkers asook omringklankverwerkers in, terwyl die vervaardiging van CD- en DVD-spelers intussen gestaak is. Classé Audio is in die vroeë 1980's deur Mike Viglas en David Reich (wat ook die eerste versterker ontwerp het) in Lachine, Quebec gestig. Sy hoofkwartier is - net soos die ontwikkelings- en vervaardigingsafdeling - steeds in hierdie voorstad van Montreal gesetel. Sedert 2001 het Classé deel uitgemaak van die Britse Bowers and Wilkins-groep. Op 8 Januarie 2018 is Classé deur die Amerikaanse onderneming Sound United LLC oorgeneem. Sound United is die moedermaatskappy vir verskeie handelsmerke in die hoëtroubedryf soos Denon, Marantz, Polk Audio, Definitive Technology, Polk BOOM, HEOS en Boston Acoustics. Die webtuiste van Classé Audio


Die NG gemeente Marondera is 'n gemeente van die Ring van Midde-Afrika (vroeër die Sinode van Midde-Afrika) in Zimbabwe waarby Rusape ingelyf is. Die gemeente, wat tot 1982 as Marandellas bekend gestaan het, is op 1 November 1950 gestig met ds. H.C. de Wet as eerste leraar. Die gemeente se eerste groot mylpaal was toe die eerste Dankoffer-insameling die reuse-bedrag van £2 000 inbring. Voor die gemeente sy eie kerkgebou gekry het, is dienste gehou in die Dingaansfeeshuis in een van die wyke. Buitedienste is ook gereeld elke Sondag in die buitewyke gehou. Met afstigting het die gemeente slegs 270 lidmate gehad wat oor 'n uitgestrekte gebied van meer as 600 km van noord tot suid gewoon het. Hendrik Christoffel de Wet, 1951 - 1959 Johan Theobold Hattingh de Jager, 1960 - 1966 Louis Haarhoff, 6 Januarie 1968 - 1973 Stephanus Sebastian Walters, 1975 - 1978 Wessel Johan Lötter, 1998 - 1999 Philippus Johannes Jacobus Venter, 1999 - 2000 (aanvaar sy emeritaat) Olivier, ds. P.L., Ons gemeentelike feesalbum. Kaapstad en Pretoria: N.G. Kerk-uitgewers, 1952.


Mduduzi Edmund Tshabalala (17 Januarie 1978 – 18 September 2016), algemeen bekend as Mandoza, was 'n Suid-Afrikaanse kwaito-musikant. Mandoza het in verskeie tale gesing, insluitend Afrikaans, Zoeloe, Xhosa en Engels, wat hom oor 'n breë spektrum in Suid-Afrika gewild gemaak het. Hy is op 18 September 2016 aan breinkanker oorlede. Sy tweede album, Nkalakatha (2000), verkoop 350 000 eksemplare en word daarmee die suksesvolste album in sy diskografie. 1999: 9II5 Zola South 2000: Nkalakatha 2000: Nkalakatha (The Boss Remixes) 2001: It's All Right – (saam met Tokollo en Kabelo) 2002: Godoba 2003: Tornado 2004: S'gelekeqe 2004: Same Difference – (saam met Danny K) 2005: Phunyuka Bamphethe 2006: Ngalabesi 2007: Champion 2008: Ingwenya 2010: The king Rouvanne. "Mandoza – Nkalakatha." Peak People: An Inside Look. <http://insidepeakperformances.blogspot.com/2007/03/mandoza-nkalakatha.html> "Kwaito luminary, Mandoza dead at 38" (in Engels). eNCA. 18 September 2016. Geargiveer vanaf die oorspronklike op 3 Mei 2020. Besoek op 18 September 2016.


Die Koning Fahd Internasionale Stadion (Arabies: ستاد الملك فهد الدولي) is 'n veeldoelige stadion in Riaad, Saoedi-Arabië, genoem ná koning Fahd bin Abdoel Aziz al-Saoed. Dit word meestal vir sokkerwedstryde ingespan, maar beskik ook oor 'n atletiekbaan. Die stadion is in 1987 gebou en kan 68 752 mense akkommodeer. Die stadion het die grootste stadiondak ter wêreld. Hier is onder ander die Koning Fahd-beker in 1992, Koning Fahd-beker in 1995 en die FIFA Sokker-Konfederasiebeker in 1997 aangebied. Hoofartikel: Koning Fahd-beker in 1992. Hoofartikel: Koning Fahd-beker in 1995. Hoofartikel: FIFA Sokker-Konfederasiebeker in 1997. Wikimedia Commons het meer media in die kategorie Koning Fahd II-stadion.


Die Livingstone–Stanley-gedenkteken by Moegere in Burundi is 12 km suid van die hoofstad Bujumbura geleë, en kyk uit oor die Tanganjikameer. Dit merk die ligging van 'n besoek deur die ontdekkingsreisiger en sendeling Dr. David Livingstone en die joernalis en ontdekkingsreisiger Henry Morton Stanley, wat twee nagte naamlik dié van 25 to 27 November 1871 hier deurgebring het. In Frans word na die klip verwys as La Pierre de Livingstone et Stanley. Sekere Burundiane beweer hierdie ligging is die plek waar die beroemde eerste ontmoeting tussen Livingstone en Stanley plaasgevind het, waarby laasgenoemde die bekende woorde geuiter het: "Dr. Livingstone, neem ek aan?" Daardie ontmoeting het egter plaasgevind in Oedjidji in Tanzanië op 10 November 1871 soos duidelik uitgewys word in Stanley se boek, "How I Found Livingstone". David Livingstone se joernaal bevestig ook Oedjidji as die ligging, met 'n inskrywing die dag voor die ontmoeting, wat lees "Vertrek met dagbreek en gaan na Oedjidji", 'n dorp wat aan hom welbekend was.


Fanagalo (of Fanakalo) verwys na 'n vereenvoudige kunsmatige mengsel van woorde van verskeie Bantoetale sowel as Afrikaans. Dit word gebruik as 'n medium van kommunikasie in baie dele van Suider-Afrika, veral in die myne. Die gebruik daarvan was amptelik deur die Transvaalse en O.V.S. Kamer van Mynwese aangemoedig. Die woord self beteken 'op dié manier' of 'soos hierdie'. Fanakalo het sy ontstaan waarskynlik te danke aan die Indiërs wat in die Natalse suikerbedryf gewerk het en tegelyk Engels en Zoeloe probeer aanleer het. Dit is later na die goud- en diamantvelde en ander bedrywe uitgevoer waar dit gou as doeltreffende kommunikasiemiddel tussen Blanke en Bantoe posgevat het. Fanakalo is nie veronderstel om enige taal te vervang nie, maar om kommunikasie te vergemaklik. Daar is destyds ongeveer 15 Europese tale en 44 Bantoetale in die mynbedryf gepraat. Fanakalo het die bedryf in staat gestel om dié kommunikasieprobleem te oorbrug. Algemene woorde en frases: Lys van gedrukte Afrikaans-vreemdtalige woordeboeke Ensiklopedie van Suidelike Afrika, Eric Rosenthal, 1967 Cole, D.T.: Fanagalo and the Bantu language. In: Lantern. Tydskrif vir Volksopvoeding.


Die Swabiese Turkye is die grootste Duitse taaleiland in die huidige Hongarye. Dit behels die Duitse vestigingsgebied in die suidelike dele van die Donau-Drau-plaat in die komitate Tolna (Duits Tolnau), Baranya (Branau) en Somogy (Schomodei). Ná die einde van die Turkse heerskappy in die 16de en 17de eeu het - naas Slowaakse, Kroatiese en Serwiese setlaars - ook Duitse immigrante uit die Palts, Mainfranken, Hesse, die Westerwald, Fulda, Oos-Franke en Beiere hulle in die gewes gevestig. Die gebied het sy naam egter aan Swabiese setlaars te danke. Die meeste Duitssprekende bewoners het hul oorspronklike dialekte tot vandag toe bewaar. Die geskiedenis van Swabiese Turkye Geargiveer 27 Februarie 2012 op Wayback Machine (en)


Cheb [ˈxɛp] (Duits: Eger) is 'n stad in die uiterste weste van die Tsjeggiese Republiek met 'n bevolking van sowat 32 400 (in 2017). Cheb, wat aan die Ohře- of Eger-rivier geleë is, is die historiese sentrum van die Egerland en het in die Heilige Romeinse Ryk die status van Vrye Ryksstad verwerf. Vanweë sy strategiese ligging by die kruispunt van handelsroetes tussen die bergreekse Ertsgebergte, Fichtelgebergte en Boheemse Woud het die stad al vroeg tot 'n belangrike handelsentrum ontwikkel. Deesdae vorm masjienbou en brouerye die ekonomiese basis van Cheb. Cheb se historiese Gotiese, Romaanse en barok-argitektuur sluit onder meer kerkgeboue uit die 13de eeu en die bouval van die ou keiserlike kasteel in. Die historiese markplein word omring deur statige burgerhuise uit verskillende styltydperke en versier deur twee fonteine, Rolands- en Herkulesfontein. 'n Kompleks van elf voormalige winkels staan in Duits bekend as Egerer Stöckl (Tsjeggies: Špalíček). Die Nuwe Raadsaal aan die plein se oostekant het tussen 1723 en 1728 in die barokstyl ontstaan en huisves tans die Galery van Beeldende Kunste en 'n kafee.


Die blesbok (Damaliscus pygargus phillipsi) is 'n groot wildsbok wat in die Hoëveld van Suid-Afrika aangetref word. 'n Volwasse blesbok het 'n gemiddelde massa van 80 kg en 'n hoogte van 95 cm. Die ram het horings wat 51 cm lank kan word. Die dier se naam verwys na die wit "bles" op sy gesig. Ook sy pens, kruise en bene is baie ligter as die res van die liggaam. Lys van Suider-Afrikaanse soogdiere Lys van Suider-Afrikaanse soogdiere volgens wetenskaplike name Suider-Afrikaanse soogdiere en hul ordes Soogdiere van die Krugerwildtuin en ander Nasionale Parke (1979). Saamgestel deur Die Nasionale Parkeraad. 'n Publikasie van die Raad van Kuratore vir Nasionale Parke van die Republiek van Suid-Afrika. ISBN 0-86953-027-5. Wikimedia Commons het meer media in die kategorie Blesbok. Wikiwoordeboek het 'n inskrywing vir blesbok. Hierdie artikel is ’n saadjie. Voel vry om Wikipedia te help deur dit uit te brei.


Volgens Nguni-legende was Mnguni die stigter van die Nguni-nasie in Suidelike Afrika. Zoeloes is 'n sub-nasie van die Nguni-nasie. Mnguni se naam is afgelei van die woord Nguni, die naam vir die oorgrote etniese groepering in Suid-Afrika. Dit sluit onder andere die Zoeloes, Swazi's, Ndebele, en Xhosas in. Meeste van die verskillende Nguni-nasies kan van Mnguni (koning van die verenigde nasie in Suid-Afrika voor Zoeloes, Xhosas, Swazi's en Ndebele) se stamboom nagespeur word. Volgens oorlewering is hy ongeveer 1000 jaar gelede vanaf Egipte afkomstig. Hierdie artikel is ’n saadjie. Voel vry om Wikipedia te help deur dit uit te brei.


Ntombhela kaMalandela was 'n Zoeloekoning. Sy voorganger was sy vader, Koning Malandela kaLuzumana. Sy seun, Zulu kaNtombhela, het hom later (êrens in die 17de eeu) opgevolg. Hierdie artikel is ’n saadjie. Voel vry om Wikipedia te help deur dit uit te brei.


Königsberger Klopse, in Duits soms ook Soß- of Kochklopse genoem, is 'n spesialiteit van die Oos-Pruisiese (en spesifiek Koningsbergse) kookkuns wat van gekookte vleisbolletjies in 'n wit sous met kappertjies berei word. Königsberger Klopse word tradisioneel van gemaalde kalf- of bees- en varkvleis met gehakte southaring of sardiens, uie, geweekte witbrood, eiers en kruie berei. Die vleismengsel word in bolletjies gevorm en in gesoute water, waarby asyn of witwyn gevoeg kan word, met uie, peperkorrels, piment en lourierblare tot gaar gekook. Die kookwater word vervolgens deur 'n sif gegooi en met 'n klein hoeveelheid meelsous, room en eiergeel geroer totdat die sous bind en met suurlemoensap en kappertjies verfyn. Königsberger Klopse word gewoonlik met gekookte aartappels of rys bedien, dikwels ook met ingemaakte rooi beet. Volgens 'n meningspeiling van die Forsa-instituut is Königsberger Klopse met 'n bekendheidsgraad van 93 persent die bekendste van alle streekgeregte in Duitsland. (de) Herings Lexikon der Küche. Fachbuchverlag Pfannenberg, Haan-Gruiten, 23ste oplaag 2001, ISBN 3-8057-0470-4 (de) Erhard Gorys: Das neue Küchenlexikon. dtv, München 1994–2002, ISBN 3-423-36245-6 (de) Hans-Joachim Rose: Die Küchenbibel.


Die kleinsneeugans (Anser caerulescens caerulescens) is 'n subspesie van die sneeugans wat endemies aan Noord-Amerika is. Die wetenskaplike klassifikasie van hierdie gans word tans betwis: sommige wetenskaplikes klassifiseer die ganse onder die genus Anser, terwyl ander weer ten gunste van die genus Chen is. Kleinsneeuganse word op die Noord-Amerikaanse vasteland aangetref in Kalifornië, Meksiko, Texas en Louisiana. Hulle kom op eilande langs die kus voor, van Baffin-eiland in die suide, wes deur Southampton- en Victoria-eiland, tot by Banks-eiland. Hierdie ganse het 'n wit en 'n blou fase, maar daar is geen verskil in die kleur van die vere tussen mannetjies en wyfies nie. Kleinsneeuganse kan van grootsneeuganse onderskei word aan hul kleiner, dunner nek, korter kop en kleiner snawel. Hulle dieet bestaan hoofsaaklik uit plantmateriaal, byvoorbeeld wortels en stamme van plante, gras en graan, maar hulle sal ook die lêkorrels van hoenders en eende vreet. Kleinsneeuganse broei tussen Oktober en Januarie. Die nes word op egalige terreig met 'n effense hoogte gebou. Die wyfie lê vyf tot sewe roomwiteiers wat na 23-25 dae uitbroei.


Inverness (uitgespreek /ɪnvərˈnɛs/; Skots-Gaelies: Inbhir Nis) is 'n stad in noordelike Skotland. Met 'n bevolking van 46 870 is die stad die grootste nedersetting, en dikwels beskou as die hoofstad van die Skotse Hoogland. In onlangse jare is Inverness een van die vinnigste groeiende nedersettings in Europa. Inverness is die noordelikste stad in die Verenigde Koninkryk en is in die 6de eeu gestig. Augsburg, Duitsland La Baule-Escoublac, Frankryk Saint-Valery-en-Caux, Frankryk "Mid-2012 Population Estimates for Settlements and Localities in Scotland" (in Viëtnamees). National Records Scotland (NRS). Geargiveer vanaf die oorspronklike op 4 Februarie 2019. Besoek op 26 Februarie 2016. New Statesman: "Inverness: the new Shangri-La?" - besoek op 26 Februarie 2016 Hierdie artikel is ’n saadjie. Voel vry om Wikipedia te help deur dit uit te brei.


'n Homokinetiese koppeling, konstantesnelheidslasas, Rzeppa-as of kortweg homokineet word veral gebruik as onderdeel van 'n knikbare aandryfas in onder andere motorvoertuie. Dit staan in Engels bekend as 'n Constant-velocity joint, kortweg CV joint. "Homokineties" beteken "gelyke snelheid"; in hierdie geval word na hoeksnelheid verwys. Die uitgaande as van die homokinetiese koppeling het op elke oomblik dieselfde hoeksnelheid as die ingaande as. Dít in teenstelling tot die kardaniese koppeling, waarby, by 'n konstante hoeksnelheid van die ingaande as, die uitgaande as 'n afwisselend hoër en laer hoeksnelheid het, waarby hierdie fluktuasies groter is namate die knikhoek van die koppeling groter is. Die homokinetiese koppeling is in 1928 deur Alfred Hans Rzeppa uitgevind, wat as ingenieur by Ford werksaam was. Hierdie koppeling bestaan uit 'n kooi en 'n binnebol, beide met gleuwe waarin staalkogels kan beweeg. Daar bestaan egter ook ander konstruksies, soos die DKW F1. Homokinetiese koppelinge is onmisbaar in 'n voorwielaangedrewe motorvoertuig. Hulle sorg daarvoor dat die wiele met 'n gelykmatige hoeksnelheid aangedryf word, ook by 'n groot stuuruitslag (50° word gemaklik hanteer).


Die Sanlamsentrum is 'n sakegebou in die middestad van Windhoek, Namibië. Die sentrum in Independence Avenue is in 1990 opgerig, die jaar waarin Namibië sy onafhanklikheid verkry het. Die Sanlamsentrum sluit 15 verdiepings kantoorruimte van 28 000 m² in en huisves onder meer die Duitse, Sweedse en Venezuelaanse ambassades, net soos die Amerikaanse Kulturele Sentrum (American Cultural Center), 'n uitbreiding van die Verenigde State se ambassade in Namibië. Dit is genoem na die Suid-Afrikaans-gebaseerde maatskappy Sanlam Bpk. Sanlam Centre. Skyscraperpage.com "EmbassiesAbroad.com". Geargiveer vanaf die oorspronklike op 2010-04-13. Besoek op 2010-07-12. "Ambassade van Die Verenigde State in Namibië". Geargiveer vanaf die oorspronklike op 2008-07-04. Besoek op 2010-07-12. Hierdie artikel is ’n saadjie. Voel vry om Wikipedia te help deur dit uit te brei. Koördinate: 22°33′32″S 17°4′57″O / 22.55889°S 17.08250°O / -22.55889; 17.08250


Zombie Movie is 'n kortfilm (15 minute) deur 2Chums Moving Pictures. Dit is op 14 Oktober 2005 vrygestel. Beste kortfilm – The New York City Horror Film Festival 2005 Beste Gru/Komedie Kortfilm – Screamfest LA 2005 Zombie Movie by IMDB HD Weergawe van die film Geargiveer 31 Maart 2010 op Wayback Machine op Steam. Zombie Movie by Valve se ontwikkelaar webruimte Hierdie artikel is ’n saadjie. Voel vry om Wikipedia te help deur dit uit te brei.


Rory Kockott (gebore in Oos-Londen, 25 Junie 1986) is 'n Suid-Afrikaanse rugbyspeler wat vir die Haaie in die Curriebeker en vir die Sharks in die Super 14 gespeel het. Hy speel sedert 2011 professionele rugby as srumskakel vir Castres Olympique in Frankryk. Kockott kwalifiseer om vir die Franse nasionale rugbyspan te speel weens verblyf, nadat hy in die Europese herfs van 2014 reeds die verlangde drie jaar daar woon. Hy maak sy debuut vir Frankryk op 8 November 2014 as plaasvervanger in die 40–15 wen oor Fiji. "French selectors look to foreign legion" (in Engels). ESPN Scrum. 22 September 2014. Geargiveer vanaf die oorspronklike op 27 Januarie 2015. Besoek op 23 September 2014. Wikimedia Commons het meer media in die kategorie Rory Kockott. Rory Kockott by SARugby.co.za Hierdie artikel is ’n saadjie. Voel vry om Wikipedia te help deur dit uit te brei.


Gila Gamliel, Hebreeus: גילה גמליאל , (gebore 24 Februarie 1974 in Gedera) is 'n Israelse politikus wat aan die politieke party Likoed behoort. Van 2003 tot 2006 was sy 'n lid van die Knesset gewees, die volksverteenwoordiging van Israel. Sedert 2009 is sy weer 'n lid van die Knesset. Van 2005 tot 2006 was sy adjunk-minister vir landbou en platteland in die Sharon II-kabinet gewees. Van 2009 tot 2013 was sy weer adjunk-minister gewees, hierdie keer vir jeugdiges, studente en vroue in die Netanyahu II-kabinet. Van 2015 tot 2020 was sy minister van Ouere in die Netanyahu IV-kabinet (in Augustus 2015 verander in minister van Sosiale Gelykheid) gewees. Van 2020 tot 2021 was sy minister van Omgewingsbeskerming in die Netanyahu-Gantz-kabinet. Gamliel het Midde-Oosterse geskiedenis en filosofie aan die Ben-Gurion Universiteit van die Negev studeer en was die voorsitter van die studenteraad gewees. Later het sy ook in die regte gestudeer aan die Ono Academic College en die Bar-Ilan Universiteit. Gila Gamliel is vir die tweede keer getroud en woon in Tel Aviv. Wikimedia Commons het meer media in die kategorie Gila Gamliel.


Die Solowjetski-eilande (Russies: Солове́цкие острова́, Соловки́) is in die Onegabaai van die Witsee in Rusland geleë. Die eilande word van van Archangelsk geadministreer as die Solowjetski-distrik en kan bereik word deur die Solofki-lughawe. Dit beslaan ’n gebied van 347 km2 en het ’n bevolking van 968 (2002-sensus). Die eilandgroep bestaan uit ses eilande wat saam bekend is as die Solofki: Bolsjoi Solowjetski – 246 km². Anzerski (Anzer) – 47 km². Bolsjaja Moeksalma – 17 km². Malaja Moeksalma – 0,57 km². Bolsjoi Zajatski – 1,25 km². Mali Zajatski – 1,02 km². Die kus van die eilande is baie getand en bestaan uit graniet en gneis. Die eilande is heuwelagtig (die hoogste punt is 107 m) en die meeste is bedek met woude, waarvan party moerasagtig is. Daar is verskeie mere wat deur kanale verbind is. Die eilande was histories die tuiste van die bekende Russies-Ortodokse Solowjetski-kloosterkompleks. Dit is in die eerste helfte van die 15de eeu gestig deur twee monnike van die Kirillo-Belozerski-klooster. Teen die einde van die 16de eeu was dit een van die grootste grondbesitters en invloedrykste godsdienssentrums in Rusland.


Die 16de FIFA Sokker-Wêreldbekertoernooi (Frans: Coupe du Monde – France 98; Engels: FIFA World Cup) is vanaf 10 Junie tot 12 Julie 1998 in Frankryk aangebied. Dit was die tweede Sokker-Wêreldbekertoernooi wat in Frankryk aangebied is, ná die toernooi van 1938, en die negende in Europa. Frankryk het die derde land geword wat die toernooi vir 'n tweede keer gehuisves het, net ná Meksiko in 1986 en Italië in 1990. 32 nasionale sokkerspanne het aan die FIFA Sokker-Wêreldbekertoernooi in 1998 deelgeneem. Die spanne is in agt groepe verdeel, waarvan die twee beste spanne van elke groep na die agtste eindrondte deurgedring het. Frankryk wen die trofee nadat hulle Brasilië met 3–0 in die eindstryd klop en sodoende hulle eerste wêreldbeker inpalm. Frankryk het die sewende nasie geword om 'n Wêreldbekertoernooi te wen en was ook die sesde gasheer na Uruguay in 1930, Italië in 1934, Engeland in 1966, Wes-Duitsland in 1974 en Argentinië in 1978 wat die toernooi gewen het. Met die verowering van die wêreldbekertitel het Frankryk outomaties vir die FIFA Sokker-Konfederasiebeker in 2001 in Suid-Korea en Japan gekwalifiseer.


Die Royal Bafokeng-nasie is die etniese tuisland van die Fokeng-mense (Sotho: Bafokeng, letterlik "mense van die dou" of "mense van die gras"), 'n Tswana-sprekende tradisionele gemeenskap in die Noordwes-provinsie van Suid-Afrika. Dié nasie se hoofstad is Phokeng en konings of leiers staan as Kgosi bekend. Tydens die FIFA Sokker-Wêreldbekertoernooi in 2010 het die Royal Bafokeng-nasie veral as eienaar van die Royal Bafokeng-stadion, waar ses wedstryde gespeel is, bekend geword. 1834–1891: Kgosi Mokgatle 1891–1896: Kgosi Tumagole 1897–1938: Kgosi Molotlegi 1938–1956: Kgosi Manotshe Molotlegi 1956–1995: Kgosi Lebone Edward Molotlegi 1995–2000: Kgosi Mollwane Molotlegi 2000–hede: Kgosi Leruo Molotlegi Prince George’s County, Maryland, Verenigde State (en) Sister Cities International, Inc. (SCI) (en) News Release. (2002, 22 Oktober). King of the Royal Bafokeng Nation in South Africa to Speak at Brown University. Providence, R.I.: The Watson Institute for International Studies, Brown University (en) Cook, Sue. (2008, 15 Oktober). The Royal Bafokeng Nation.


Andrew Wakefield (gebore 1957) is 'n voormalige Engelse snydokter en navorser wat hoofsaaklik bekend is vir sy gediskrediteerde werk rakende die MMR-entstof vir masels, pampoentjies en Duitse masels en 'n beweerde verband met outisme en inflammatoriese dermsiekte. Wakefield was ook die hoofouteur in 'n 1998-studie wat in die gerespekteerde mediese joernaal The Lancet verskyn het, waarin die outeurs dermsimptome rapporteer in twaalf kinders met verskeie outistiese aandoenings. Die outeurs het op 'n moontlike verband met die MMR-entstof gedui. Alhoewel hulle gemeld het dat "ons kon nie 'n verband tussen die entstof vir masels, pampoentjies en Duitse masels en die beskrewe sindroom bewys nie", het die studie ouers se bewerings gelys en hierdie bewerings as feite aangeneem vir die berekening van 'n verband tussen die ontvangs van die entstof en die eerste verskyning van sogenaamde "gedragsimptome". Tydens 'n persverklaring wat saam met die publikasie van die studie gehou is, het Wakefield aanbeveel dat die verskillende komponente van die inentings in drie aparte fases gegee word, met 'n tussenpose van ten minste een jaar tussenin.


Die Alaotra-dobbertjie (Tachybaptus rufolavatus) was 'n Malagassiese dobbertjie wat op die Alaotra-meer in Madagaskar en ook die omliggende mere voorgekom het. Die voël is vir die laaste keer in 1985 gesien en is in Mei 2010 as uitgesterf verklaar. Die bevolkings van die Alaotra-dobbertjie het gedurende die 20ste eeu afgeneem, hoofsaaklik te wyte aan stroping, habitatvernietiging en roofdiere. Hierdie dobbertjies was middelgrootte voëls met klein vlerke - die vlerke was so klein dat daar geglo word dat hulle nie ver kon vlieg nie, wat moontlik tot hul klein verspreidingsgebied bygedra het. In Desember 1982 is twaalf Alaotra-dobbertjies op die Alaotra-meer gesien en twee ander weer in September 1985. Voëls wat as Alaotra-dobbertjies beskryf is, is ook in 1985, 1986 en 1988 gesien, maar daar word geglo dat hierdie voëls basters was wat met 'n ander dobbertjiespesies gekruis was. Ondersoeke in 1999 en 2000 kon geen ander individue vind nie en die voëls is sedertdien as waarskynlik uitgesterf beskou. Met 'n opdatering van die IUBN se Rooi Lys van Bedreigde Spesies is die voël op 26 Mei 2010 amptelik as uitgesterf verklaar.


In materiaalkunde en sterkteleer, word die skuifmodulus gedefinieer as die verhouding tussen skuifspanning en trekspanning, aangedui deur G, soms S of μ. G   = d e f   τ x y γ x y = F / A Δ x / I = F I A Δ x {\displaystyle G\ {\stackrel {\mathrm {def} }{=}}\ {\frac {\tau _{xy}}{\gamma _{xy}}}={\frac {F/A}{\Delta x/I}}={\frac {FI}{A\Delta x}}} waar τ x y = F / A {\displaystyle \tau _{xy}=F/A\,} , die skuifspanning; F {\displaystyle F} = die krag wat daarop inwerk; A {\displaystyle A} = die area waarop die krag inwerk; γ x y = Δ x / I = tan  θ {\displaystyle \gamma _{xy}=\Delta x/I=\tan \theta \,} , die trekspanning;


Digital Audio Broadcasting (kort DAB) is 'n digitale uitsaaistandaard vir die terrestriële ontvangs van radioprogramme. Dit is geskik vir die frekwensieband tussen 30 MHz en 3 GHz en sluit sodoende ook satelliet- en kabelverspreiding in. DAB is in die tydperk tussen 1987 en 2000 deur die Europese Unie se Eureka-147-projek ontwikkel. 'n Meer gesofistikeerde standaard, wat 'n merkbaar hoër oudiokompressie sonder degradering van die gehalte behels, is onder die naam DAB+ bekend gestel. Danksy DAB+ kan meer digitale radioprogramme via dieselfde kanaal versprei word. DAB en DAB+ word vir die publiek ook as Digital Radio bemark. Vir die digitale kodering en kompressie van gewone DAB-radioprogramme word die standaarde MPEG-1 Laag 2 of MPEG-2 Laag 2 gebruik (die sogenaamde Musicam-metode). DAB+ maak gebruik van die MPEG-4 HE AAC V2-standaard (kort AAC+). Radioprogramme in die DAB-standaard word tans orals in Duitsland, Switserland, Suid-Tirol, België, Denemarke en die Verenigde Koninkryk uitgesaai. In Frankryk bly die ontvangs van DAB+ beperk tot enkele stedelike gebiede soos Parys, Marseille en Nice (sedert 2014), en Lille, Lyon en Straatsburg (sedert 2018).


Janusz Waluś (uitspraak: Janoesj Waloes; gebore 1953 in Zakopane, Klein-Pole) is 'n Poolse immigrant met Suid-Afrikaanse burgerskap wat die voorsitter van die Suid-Afrikaanse Kommunistiese Party Chris Hani op 10 April 1993 vermoor het. Hy is steeds in aanhouding in die Kgosi Mampuru-gevangenis in Pretoria. Waluś is op 14 Januarie 1953 in 'n kommunistiese Pole gebore. Hy emigreer in 1981 na Suid-Afrika, ontvang 'n permanente verblyfpermit, en sluit hom by sy pa en broer in Suid-Afrika aan. In 1987 ontvang hy Suid-Afrikaanse burgerskap. Die tydsberekening van die moord, net voor die eerste demokratiese verkiesing in Suid-Afrika, het aansienlike politieke spanning in die land veroorsaak. Slegs Nelson Mandela se persoonlike pleidooi vir kalmte kon uiteindelik die situasie ontlont. Die moord het uiteindelik nie die onderhandelinge en die oorgang na 'n nuwe bedeling beïnvloed nie. Waluś en sy medepligtige, Clive Derby-Lewis is beide ter dood veroordeel, maar die vonnis is later na lewenslank verander nadat doodstraf in 1995 in Suid-Afrika afgeskaf is. Toe Waluś sy straf hoor, het hy die volgende oor die ANC te sê gehad: http://sabctrc.saha.org.za/reports/volume6/section1/chapter4/subsection5.htm Sparks, Allister (1994).


Die eerste FIFA Sokker-Wêreldbekertoernooi (Spaans: 1er Campeonato Mundial de Fútbol; Engels: FIFA World Cup) is vanaf 13 tot 30 Julie 1930 in die Uruguaanse hoofstad Montevideo aangebied. Dit was die eerste Sokker-Wêreldbekertoernooi wat in Uruguay en Suid-Amerika beslis is. Die toernooi was ter geleentheid van die eeufeesviering van Uruguay se eerste grondwet gehuisves en die enigste Sokker-Wêreldbekertoernooi wat net in een stad gehuisves is. Elkeen van die 18 wedstryde is in een van drie sokkerstadions in Montevideo aangebied. Die volgende toernooi in Suid-Amerika is in 1950 in Brasilië beslis en ook deur Uruguay gewen. 13 nasionale sokkerspanne (sewe van Suid-Amerika, vier van Europa en twee van Noord-Amerika) het aan die FIFA Sokker-Wêreldbekertoernooi in 1930 deelgeneem. As gevolg van die destydse moeilike reis na Suid-Amerika het net enkele Europese nasionale sokkerspanne aan dié toernooi deelgeneem wat tydens die Groot Depressie plaasgevind het. Die Suid-Afrikaanse nasionale sokkerspan het nie aan die toernooi deelgeneem nie omrede hulle nie 'n lid van FIFA was nie. Die spanne is in vier groepe verdeel, waarvan die beste span van elke groep na die halfeindrondte deurgedring het.


Benthuizen is 'n dorp in die Nederlandse provinsie Zuid-Holland. Die voormalige munisipaliteit tel 3 325 inwoners (1 Januarie 2010) en behoort sedert 2014 tot die munisipale gebied van Alphen aan den Rijn. Kees van der Staaij (1968), politikus Hierdie artikel is ’n saadjie. Voel vry om Wikipedia te help deur dit uit te brei.


Luis Fernando Verissimo Brasiliaanse skrywer Literêre genres Satire Misdaadromans Reisverhale Strokiesverhale Beduidende werke O Popular A Grande Mulher Nua Amor Brasileiro Ed Mort e Outras Histórias Sexo na Cabeça O Analista da Bagé O Gigolo das Palavras A Velhinha de Taubaté A Mulher do Silva O Rei do Rock A Mãe de Freud O Marido do Dr. Pompeu O Jardim de Diabo Orgias O Suicida e o Computador Comédias da Vida Privada – 101 crônicas escolhidas Novas Comédias da Vida Privada A Versão dos Afogados Comédias para se Ler na Escola Banquete com os Deuses Handtekening Luis Fernando Verissimo, gebore op 26 September 1936 in Porto Alegre (deelstaat Rio Grande do Sul), is 'n Brasiliaanse skrywer wat sedert die vroeë 1970's met sy satiriese kortverhale, later ook met romans en reisverhale bekendheid verwerf het. Verissimo het sy kinderjare in die Verenigde State deurgebring en ook as tiener drie jaar daar gebly - 'n ervaring wat hy in sommige van sy werke behandel. In Brasilië is Verissimo met sy kronieke en kortverhale, wat daagliks in 'n aantal koerante verskyn, en meer as sestig gepubliseerde werke een van die gewildste hedendaagse skrywers.


Robin Bo Carl Söderling (Sweeds: [ˈrɔbɪn ˈsøːdəɭɪŋ]; gebore 14 Augustus 1984 in Tibro) is 'n voormalige Sweedse tennisspeler. Söderling speel sedert 2001 professioneel tennis. Hy haal vir die eerste keer in 2003 die top-100 en in 2004 die top-50 posisies. In 2009 skuif hy vir die eerste keer op na die top-10. Sy hoogste posisie op die ATP-ranglys is die 7de plek, die behaal by op 22 Februarie 2010. Hy verloor in 2009 teen Roger Federer op Roland Garros. In 2010 dring hy weer tot Roland Garros se eindstryd deur, maar verloor 6–4, 6–2 en 6–4 teen Rafael Nadal. Die tabel toon Söderling se prestasie tydens elk van die Grand Slam-toernooie in mansenkels waaraan hy deelgeneem het: (en) "Player profile – Robin Soderling". ATP World Tour. Besoek op 23 Februarie 2021. (en) "About « Robin Söderling – Official Website of Swedish Tennisplayer Robin Söderling". Robinsoderling.se. Geargiveer vanaf die oorspronklike op 29 Mei 2011. Besoek op 18 Junie 2011. (en) "Career Prize Money" (PDF). Pro Tennis Live. 22 Februarie 2021.


Asobi Seksu is 'n Amerikaanse droompopgroep uit New York Stad bestaande uit Yuki Chikudate (stem en sintetiseerder) en James Hanna (kitaar en stem). Hul musiek word deur die shoegaze-genre beïnvloed en dra elemente van getekstureerde en effekgelaaide stem- en kitaarklanke. Asobi Seksu het oorspronklik as Sportfuck bekend gestaan en het in 2001 hul eerste selfgetitelde EP uitgereik. Hulle het hul naam later as kinderagtig beskou en dit na Asobi Seksu verander. Hul selfgetitelde vollengte debuutalbum het in Mei 2004 verskyn. Hulle het met 'n nuwe ritme-afdeling hergroepeer vir hul tweede album, Citrus, wat in Gigantic Studios in New York Stad met vervaardiger Chris Zane opgeneem is en in 2006 deur Friendly Fire Recordings uitgegee is. One Little Indian Records het die groep 'n Europese kontrak aangebied en het hul eerste twee ateljeealbums in 2007 in Europa uitgereik. Vroeg 2009 het Asobi Seksu Hush, hul derde ateljeealbum, vrygestel. Die album het positiewe kritiek ontvang en is veral gekenmerk vir die groep se oorgang van 'n shoegaze-rigting na 'n meer rustige droompopklank. In Mei 2009 het Yuki Chikudate 'n enkelspeler getiteld "Sampo" in samewerking met Pocket uitgereik.


Vir ander riviere met dieselfde naam in die Wes-Kaap, sien asseblief Valsrivier. Die Valsrivier is 'n belangrike sytak van die Vaalrivier. Die Valsrivier ontspring by 'n punt ongeveer 25 km suidwes van Bethlehem, 20 km suidoos van Paul Roux en 25 km noord van Fouriesburg. Naby sy oorsprong vloei die rivier onderdeur die N5 nasionale pad. Die opvanggebied van die Valsrivier is 7 870 vk. kilometer groot het een groot dam, die Serfonteindam, sowat 7 km buite Kroonstad. Daar is 'n aantal keerwalle deur die rivier. Die rivier kronkel verby Lindley, deur Kroonstad en onderdeur die N1 nasionale pad. Dit hou langs Bothaville verby, waar dit 5 km wes van Bothaville (net 2 km stroomaf van die Balkfonteinwaterwerke) in die Vaalrivier invloei. Wanneer die Valsrivier in vloed is, oorstroom dit soms die laagliggende oewergedeeltes van Bothaville. Gedurende 1988 is van die huise in Fonteinstraat oorstroom, en in Januarie 2010 het die water tot in agterplase gestyg. Vroeër jare was die ou wabrug net buite Bothaville 'n belangrike oorgang oor die Valsrivier. Elandspruit (sluit aan by Valsrivier by 27°47′45″S 27°37′02″O / 27.79582°S 27.61726°O / -27.79582; 27.61726)


'n Chemiese simbool is 'n afkorting of verkorte weergawe van die naam van 'n chemiese element. Byvoorbeeld: 2H2 + O2 → 2H2O Chemiese simbole bestaan uit 'n hoofletter, soos C, U, F, P of uit 'n hoofletter met 'n kleinletter, soos Ce, Ca, Mo, Mn, Mg. Chemiese simbole word aangepas deur die gebruik van boskrifte en onderskrifte om 'n spesifieke isotoop van 'n atoom aan te dui. Boskrifte word ook gebruik vir die aanduiding van ionisasie of oksidasietoestande van 'n element. Aangehegde bo- of onderskrifte wat 'n nukleotied of 'n molekule spesifiseer het die volgende betekenisse en posisies: Die nukleongetal (massagetal) word aangedui met boskrif, links bo (byvoorbeeld 14N) Die protongetal (atoomgetal) kan ingesluit word met onderskrif, links onder (byvoorbeeld 64Gd) Indien nodig, word die ionisasietoestand of opgewekte toestand aangedui met boskrif, regs bo (byvoorbeeld die ionisasietoestand Ca2+) Die aantal atome van 'n element in 'n molekule of chemiese verbinding word aangedui met onderskrif, regs onder (byvoorbeeld N2 of Fe2O3) 'n Vrye radikaal word aangedui met 'n kolletjie aan die regterkant (byvoorbeeld Cl· vir 'n chloor radikaal) Vir volledige lyste van chemiese elemente en simbole sien: Lys van elemente volgens simbool Die periodieke tabel van elemente


Upanga Magharibi is 'n administratiewe wyk in die Ilala-distrik van die Dar es Salaam-streek van Tanzanië. Volgens die 2002-sensus het die wyk het 'n totale bevolking van 9,259 inwoners gehad. "2002 Bevolking- en Behuisingsensus Algemene Verslag" (in Engels). Government of Tanzania. Geargiveer vanaf die oorspronklike op 21 Julie 2009. Besoek op 21 Augustus 2008. Hierdie artikel is ’n saadjie. Voel vry om Wikipedia te help deur dit uit te brei.


The Drums is 'n Amerikaanse musiekgroep uit Brooklyn, New York Stad, met lede van die voormalige groep Elkland (voorheen ook Goat Explosion). Die groep het platekontrakte met Moshi Moshi en Island in die VK, Popfrenzy in Australië en Downtown in die VSA. The Drums (Moshi Moshi en Island Records, 7 Junie 2010) Portamento (2011) Encyclopedia (2014) Abysmal Thoughts (2017) Brutalism (2019) Let's Go Surfing (2009) I Felt Stupid (2009) Eerste amptelike enkelspelers van hul debuutalbum: Best Friend (2010) Forever and Ever Amen (29 Mei 2010) Elke enkelspeler is deur 'n promosiemusiekvideo begelei. Summertime! (Moshi Moshi, 2009) Davis, Rebecca Willa (August 31, 2009). "Band Crush: The Drums Geargiveer 18 Oktober 2009 op Wayback Machine", Nylon. Retrieved 2009-10-19. The Drums op MySpace (en) The Drums - Let's Go Surfing (en) Onderhoud met God Is In The TV Zine[dooie skakel] (en) The Drums - Selfgetitelde album-resensie (Moshi Moshi/Atlantic) (en)


Monique Steyn is 'n Afrikaanse sangeres en klavierspeler. Tydens die eerste Suid-Afrikaanse Idols-seisoen het sy onder die top-50 deelnemers geëindig. Haar debuutalbum, Ek val vir jou is in 2010 uitgereik. Haar debuutliedjie Sê My Hoe is ook op die CD Die Grootste Afrikaanse Sokkie Vol. 7 asook op die DVD 30 Goue Sokkie Treffers beskikbaar. Monique was die mentor van Wilha Carstens en Demi Lee Moore in die realiteitsmusiekkompetisie Die Kontrak op VIA op DStv. Wilha het uitgeval, maar Demi-Lee het gewen en die kontrak van 'n miljoen rand wat op die uiteindelike wenner gewag het, losgeslaan. Ek val vir jou (2010) Pienk Champagne (2011) Mosaïek (2017) Lys van Suid-Afrikaanse musikante Monique se tuisblad by Coleske Artists Monique se Facebook-blad Hierdie artikel is ’n saadjie. Voel vry om Wikipedia te help deur dit uit te brei.


Play media 'n Eie doel vind in sportsoorte waar doele aangeteken word plaas (soos sokker, yshokkie en basketbal) wanneer 'n speler 'n doel teen sy eie span aanteken. 'n Eie doel is gewoonlik toevallig (nie aspris nie) en kan 'n groot verleentheid vir die speler wees. Dit gebeur meestal tydens verdedigende spel wat misluk of deur die teenstanders uitgebuit word. Hierdie artikel is ’n saadjie. Voel vry om Wikipedia te help deur dit uit te brei.


Pachuca de Soto is die hoofstad en grootse stad in die Meksikaanse deelstaat van Hidalgo. Die stad het 'n bevolking van 267 751 in 2005 gehad. Pachuca de Soto is 'n Meksikaanse stad, die hoofstad van Hidalgo staat en die hoof van die munisipaliteit met dieselfde naam. Dit is algemeen bekend deur die inwoners van die stad en vir die res van die Mexicanen as die pragtige elegante, en dat tussen Junie en Oktober tot winde bereik 75 km/h in die noordooste. Die naam "de Soto" is toegepas in die erkenning van Manuel Fernando Soto, 'n inwoner van die gemeente van Tulancingo, wat beskou word as die belangrikste dryfkrag in die skep van die stand van die Hidalgo. Dit is die setel van die CF Pachuca, gestig in 1901, wat die stad staan bekend as die "Wieg van die sokker in Meksiko". Die stad saam met Real del Monte is wyd bekend vir sy kombuis wei hoofsaaklik. Die inwoners is bekend as "Pachuqueños", met 'n bevolking van 267 751 inwoners en 438 692 in die metropolitaanse gebied.


Die Knesset (Hebreeus: כנסת – HaKeneset, letterlik: die vergadering of die samekoms) is die volksverteenwoordiging van die Staat Israel. Die gebou van die Knesset lê in Israel se hoofstad Jerusalem. Die parlement bestaan uit 120 lede, waaronder 'n voorsitter. Die lede geniet immuniteit en word volgens eweredige verteenwoordiging verkies. Die huidige voorsitter is Mickey Levy van die Yesh Atid-party. Die wetgewende mag berus by die Knesset, wat onderverdeel is in kommissies. 'n Nuwe regering moet goedgekeur word deur die volksverteenwoordiging en ook kies die Knesset die president. Die lede van die regering is daarbenewens lid van die parlement (die huidige regering is die Bennett-Lapid-kabinet). Die Knesset mag sig ontbind en nuwe verkiesings uitskryf. Op 9 April 2019 was die verkiesings vir die 21ste Knesset gewees. Die verkiesings was gewen deur die Likoed, op die voet gevolg deur die nuweling Blou en Wit. Veral die Arbeidsparty en Kulanu het baie verloor. In die algemeen kan word gesê dat die regs-nasionalistiese partye het gewen. Op 30 April 2019 was die 21ste Knesset ingesweer. Die premier Benjamin Netanyahu se poginge om 'n nuwe regering te vorm het misluk.


Donald Kagan (gebore 1 Mei 1932) is 'n Amerikaanse historikus by Yale, wat spesialiseer in antieke Griekeland, en bekend is om sy geskiedenis van die Peloponnesiese oorlog in vier bande. Hy was dekaan van Yale-kollege van 1989 tot 1992. Hy was voorheen 'n lektor by die Geskiedenisdepartement te Cornell Universiteit. In 'n resensie in The New Yorker, sê kritikus George Steiner van Kagan se invloedryke geskiedenisbundel van die Peloponnesiese oorlog: "Die versoeking om Kagan se vierdelige bundel aan te prys as die voorste geskiedkundige geskrif om in hierdie (20ste) eeu in Noord-Amerika te ontstaan, is inderdaad sterk." Kagan word in die vroeë 21ste eeu algemeen beskou as een van die toonaangewende geleerdes in antieke Griekse geskiedenis. Hy is gebore in 'n Joodse familie in Litaue, maar het grootgeword in die Brownsville-afdeling van Brooklyn, New York, waarheen sy familie geëmigreer het kort na die dood van sy vader. Hy het gegradueer van Brooklyn-kollege, 'n MA verkry by Brown-universiteit en 'n PhD ontvang van die Ohio State universiteit in 1958.


Regardt van den Bergh (gebore 2 September 1952) is 'n Suid-Afrikaanse akteur, rolprentregisseur en draaiboekskrywer. Van den Bergh is op 2 September 1952 in Johannesburg, Suid-Afrika, gebore. Hy begin sy skoolloopbaan aan die Laerskool Louw Geldenhuys in Linden en matrikuleer aan die Hoërskool Linden. Sy ouers, Gert van den Bergh en Dulcie van den Bergh was albei akteurs. Hy was met die aktrise Jana Cilliers getroud. Twee dogters, Lika en Leán is uit die huwelik gebore. Ná hul egskeiding is hy getroud met nog 'n aktrise, Clara Joubert. Lika Berning en haar man, Clyde, speel albei ook toneel en het onder meer saam op die silwerdoek verskyn in die liefdesdrama Uitvlucht (2016), waarvan Van den Bergh die regie behartig het. "van den Bergh, Regardt" Geargiveer 14 November 2010 op Wayback Machine. British Film Institute: Film- en TV-databasis. Besoek op 15 Augustus 2010. Regardt van den Bergh in die Internet-rolprentdatabasis


Die Amerikaanse Maagde-eilande (Engels: United States Virgin Islands, USVI, ook American Virgin Islands), amptelik die Maagde-eilande van die Verenigde State (Virgin Islands of the United States), is 'n eilandgroep in Noord-Amerika en 'n eilandgebied van die Verenigde State van Amerika. Dit beslaan 'n oppervlakte van 346,36 km² en het 'n bevolking van 106 405 in 2010 gehad. Die Amerikaanse Maagde-eilande behoort geografies aan die Maagde-eilande van die Klein-Antille. Dit is in die noordoostelike Karibiese See op die grens met die Atlantiese Oseaan geleë. Die Amerikaanse Maagde-eilande grens in die weste aan Puerto Rico en in die ooste aan die Britse Maagde-eilande. Dit bestaan uit die hoofeilande Saint Croix, Saint John, Saint Thomas en ander eilande. Die hoofstad en grootste stad is Charlotte Amalie, wat op die eiland Saint Thomas geleë is. Die Maagde-eilande is in 1493 deur Christophorus Columbus tydens sy tweede reis vir Europa ontdek en ná die heilige Ursula van Keulen en haar maagd-volgelinge Santa Ursula y las Once Mil Vírgenes ("St. Ursula en haar 11 000 maagde") genoem.


Die Noordelike Mariana-eilande (Engels: Northern Mariana Islands, Chamorro: Notte Mariånas), amptelik die Gemenebes van die Noordelike Mariana-eilande (Engels: Commonwealth of the Northern Mariana Islands Chamorro: Sankattan Siha Na Islas Mariånas), is 'n eilandgebied van die Verenigde State van Amerika in die westelike Stille Oseaan, wat die noordelike deel van die Mariana-eilande beslaan, en is in Mikronesië geleë. Die eilande beslaan 'n oppervlakte van 463,63 km² en het 'n bevolking van 53 833 in 2010 gehad. Die Noordelike Mariana-eilande is in die noorde van Guam en die Gefedereerde State van Mikronesië, in die ooste van die Filippyne, in die suide van Japan en in die weste van die Marshalleilande geleë. Die hoofstad en grootste stad is Saipan. (en) "Northern Mariana Islands". Central Intelligence Agency.[dooie skakel] (en) "Our District". Congressman Gregorio Kilili Camacho Sablan Representing the Northern Mariana Islands. Geargiveer vanaf die oorspronklike op 5 November 2020. Algemeen (en) "Northern Mariana Islands". Encyclopædia Britannica. Besoek op 20 Januarie 2021. Wiki-webtuistes Wikimedia Commons het meer media in die kategorie Noordelike Mariana-eilande.


Jefgeni Wiktorowitsj Woetsjetitsj (Russies Евгений Викторович Вучетич; wetenskaplike transliterasie Evgenij Viktorovič Vučetič; * 28 Desember 1908 in Jekaterinoslaf, Russiese Ryk, tans Oekraïne; † 12 April 1974 in Moskou) was 'n bekende Sowjet-beeldhouer en kunstenaar. In 1967 is hy as "Held van die sosialistiese arbeid" vereer nadat in 1959 reeds die status van "Volkskunstenaar van die Unie van Sosialistiese Sowjet-republieke" aan hom toegeken is. Woetsjetitsj het veral met sy groot heroïese monumente, wat in 'n allegoriese styl ontwerp is, bekendheid verwerf. Woetsjetisj was van Montenegrynse en (van moederskant) Franse afkoms en is in Jekaterinoslaf, die huidige Dnipropetrofsk in Oekraïne gebore. Hy was een van die leidende verteenwoordigers van die Sosialistiese realisme en is met talle toekennings bekroon, waaronder die Lenin-prys (1970), die Stalin-prys (vyf keer), die Orde van Lenin (twee keer) en die Orde van die Groot Vaderlandse Oorlog (tweede klas).


Eshowe is die oudste Europese nedersetting in Zoeloeland. Dit lê in die KwaZulu-Natal-provinsie, Suid-Afrika, 26 km noordwes van Gingindlovu. Die dorp lê op 'n plato wat 500 m hoër is as die vogtige kusvlakte; dit is die rede waarom die Zoeloes sê dat dit altyd koel is in Eshowe. Die dorp het 'n bevolking van 14 744 in 2011 gehad. Die dorp het in 1887 begin as die standplaas van die landdros toe Zoeloeland deur Brittanje geannekseer is en Eshowe die hoofstad geword het. Eshowe is in 1915 tot 'n dorp en in 1954 tot 'n munisipaliteit verklaar. Eshowe se geskiedenis is egter ouer as 1887. Reeds in 1860 het Zoeloekoning Cetshwayo 'n kraal in die gebied gebou wat hy Eziqwaqweni ('die plek van die rowers') genoem het. Hy het ook vir eerwaarde Ommund Oftebro 'n sendeling van Noorweë, toestemming verleen om 'n sendingstasie te stig. Die stasie was KwaMondi genoem ('die plek van Mondi'). Mondi is 'n Zoeloevervorming van Oftebro se voornaam. In 1879, tydens die Anglo-Zoeloe-oorlog het die Britse magte die sendingstasie beset.


Shaun Morgan Welgemoed (gebore 12 Desember 1978) is 'n Suid-Afrikaanse musikus en voorsanger van die Suid-Afrikaanse rockgroep Seether. Hy het die teken "1308" op sy vier regse vingers, en die teken "2007" op sy linker vingers, wat staan vir 13 Augustus 2007, die datum waarop sy broer, Eugene oorlede is. Hy is in Pietermaritzburg gebore. Hierdie artikel is ’n saadjie. Voel vry om Wikipedia te help deur dit uit te brei.


Die Speaker van die Nasionale Vergadering hou toesig oor die Nasionale Vergadering van Suid-Afrika. Die Speaker word gekies uit die lede van die Vergadering tydens die eerste sitting na 'n algemene verkiesing en wanneer die pos vakant is. Die Speaker is veronderstel om op te tree as skeidsregter en neem beheer oor debatte om te verseker dat die LP's vrylik kan deelneem mits hulle binne die reëls bly. Die Speaker het ook bestuursverpligtinge om te verseker dat die parlement vlot verloop. Elke politieke party in die Vergadering kies 'n hoofsweep om na sy sake om te sien. Die toesighoudende amptenare, die hoofswepe en die leier van regeringsake (die persoon wat aangestel is deur die kabinet om met die parlement te skakel) besluit saam op 'n werksprogram. Die amp van die Speaker van die Nasionale Vergadering is voorafgegaan deur die Speaker van die Volksraad (1910–1984) onder die 1909- en 1961-grondwette en die Speaker van die Parlement onder die Driekamerparlement (1984–1994). Partye    Suid-Afrikaanse Party    Verenigde Party    Nasionale Party    African National Congress Adjunkpresident van Suid-Afrika Eerste Minister van Suid-Afrika Goewerneur-generaal van Suid-Afrika President van Suid-Afrika Staatspresident van Suid-Afrika Lys van Suid-Afrikaanse staatshoofde Wikimedia Commons het meer media in die kategorie Speaker van die Nasionale Vergadering.


Dutywa (voorheen Idutywa) is 'n dorp in die Oos-Kaap-provinsie, Suid-Afrika. Volgens die 2011-sensus het die nedersetting 'n bevolking van 11 076 gehad, waarvan 10 695 (96,6%) swart mense was. Dutywa is die setel van die Mbhashe Plaaslike Munisipaliteit, wat tans onder die Amathole-distriksmunisipaliteit resorteer. Die N2 nasionale pad gaan deur die dorp. Die ou distrik is 1 200 km² groot en is die oudste in die voormalige Transkei. Dit is 1857 tot reserwe verklaar en as deel van die voormalige Brits-Kaffrarië geadministreer. Gemengde boerdery word in die distrik beoefen. Lys van dorpe in Suid-Afrika "Hoofplek Dutywa". Sensus 2011. B.P.J. Erasmus: Op Pad in Suid-Afrika. 1995 ISBN 1-86842-026-4 Wikimedia Commons het meer media in die kategorie Dutywa.


Bayes se stelling (ook Bayes se reël) is 'n kansrekening reël vir die bepaling van die waarskynlikheid dat 'n spesifieke onderliggende moontlikheid as grondslag lê vir 'n gebeurtenis. Die waarskynlikheid word uitgedruk in terme van die voorwaardelike waarskynlikhede van die gebeurtenis by al die verskillende onderliggende moontlikhede. Hoewel die reël vernoem is na Thomas Bayes, op wie se 1763 artikel die reël gebaseer is, is dit beslis nie deur hom geformuleer nie, maar wel deur Pierre-Simon Laplace, wat heeltemal onafhanklik die stelling nagemaak en verbeter het in 1774. Die reël kom voor in Laplace se Théorie analytique des probabilités (1812). Die reël word ook die omkeerformule genoem, omdat dit die "omgekeerde" voorwaardelike waarskynlikheid bereken. In formulevorm lyk die reël as volg: P ( A | B ) = P ( B | A ) P ( A ) P ( B | A ) P ( A ) + P ( B | A c ) P ( A c ) . {\displaystyle P(A|B)={\frac {P(B|A)P(A)}{P(B|A)P(A)+P(B|A^{c})P(A^{c})}}.}


Günther Krupkat (* 5 Julie 1905 in Berlyn; † 14 April 1990 in Berlyn) was een van die leidende skrywers van wetenskapsfiksie in die vroeë jare van die Duitse Demokratiese Republiek. Sy bekendste werke sluit romans soos Als die Götter starben, Die große Grenze, Die Unsichtbaren en Nabou in. Günther Krupkat is in 1905 in Berlyn gebore. Om finansiële redes is hy gedwing om sy ingenieurstudies te staak. Voor die Tweede Wêreldoorlog was hy onder meer as fabrieksarbeider, sakereisiger, elektriese monteur, advertensieskrywer, in 'n laboratorium en in die pers- en radiobedryf werksaam. Op ouderdom 19 het hy sy eerste utopiese roman Od geskryf - 'n werk wat deur Aleksei Nikolajewitsj Tolstoi se Aelita geïnspireer is. Uitgewers was egter nie bereid om Krupkat se roman te publiseer nie - veral vanweë die "linkse" kritiek op die samelewing wat daarin geoefen is. Die roman is sodoende nooit uitgegee nie. Daarenten het die skrywer met sy kortverhale meer sukses behaal - die eerste werke is nog voor 1945 vrygestel. Vanweë sy betrokkenheid by die weerstand teen die Nasionaalsosialistiese bewind in Duitsland het Günther Krupkat teen die einde van die Tweede Wêreldoorlog na Tsjeggoslowakye gevlug.


Die Groter Taung Plaaslike Munisipaliteit is een van die plaaslike munisipaliteite in die Dr. Ruth Segomotsi Mompati-distriksmunisipaliteit in Noordwes, Suid-Afrika. Nedersettings in die munisipaliteit: Magogong Reivilo Taung (setel) Hierdie Noordwes-verwante artikel is slegs 'n saadjie. U kan ons wikipedia help deur dit uit te brei.


'n Grondoond is een van die eenvoudigstes maniere om kos gaar te maak. Aangesien 'n grondoond die kookhitte in 'n ondergrondse gat vashou, kan kos selfs in beskawings sonder kennis van pottebakkery gebak, gerook of gestoom word. Grondoonde is in die verlede in 'n wye verskeidenheid beskawings, waaronder Boesmans in Suider-Afrika en Polinesiërs in Oseanië, gebruik en is vir argeoloë 'n gewilde aanduier van menslike nedersettings. In gemeenskappe sonder kookgereedskappe is grondoonde steeds 'n maklike manier om groot hoeveelhede kos gaar te maak. Om kos gaar te bak, word 'n vuur in 'n gat gemaak. Sodra dit uitgebrand het, kan kos in die oond geplaas en bedek word (op hierdie manier kan ook brood gebak word). Om kos in stoom gaar te maak, word verhitte stene in 'n grondgat met vars groen plantmateriaal bedek, groot hoeveelhede kos daarop geplaas en met meer plantmateriaal (soms ook water) en 'n boonste laag grond bedek. Die kos neem in albei gevalle, droë of nat metodes, enkele ure om gaar te kook.


Die Hawaii-hemp (in Engels gewoonlik aloha shirt of Hawaiian shirt genoem) is 'n soort informele hemp - met oopslaankraag, meestal kort moue, 'n borssak aan die linkerkant en knope - wat sy oorsprong op die Hawaii-eilandgroep het. Hawaii-hemde word gewoonlik met bont Hawaise motiewe bedruk en deur sowel mans as vroue los bo-oor die broek of romp gedra. Hawaii-hemde het in die eerste helfte van die 20ste eeu 'n gewilde aandenking vir toeriste geword. Met die opkoms van massatoerisme en danksy die rolprent- en vermaakbedryf waar dit deur bekende sterre soos Elvis Presley gedra is, het die hemp ook buite Hawaii tot 'n gewilde bostuk ontwikkel. In Hawaise sakekringe word die hemp intussen ook in meer formele geleenthede gedra. "Hawaiian Shirts - Aloha Shirts History". Geargiveer vanaf die oorspronklike op 25 Junie 2012. Besoek op 22 April 2011.


'n County is 'n administratiewe onderafdeling en juridiese gebied in sekere lande. Die huidige Engelse term het sy oorsprong op die vasteland van Europa en is afgelei van die Franse comté ("graafskap"). Net soos sy ekwivalente in ander Europese tale (contea, contado, comtat, condado, Grafschaft, Gau en ander) het dit na 'n juridiese gebied verwys wat onder die heerskappy van 'n graaf gestaan het. Toe die Normanne in 1066 Engeland verower het, het hulle die Franse term comté saamgebring. Maar op die Britse Eilande was die term earl (afgelei van Oud-Noors jarl) lankal gebruiklik nadat groot dele van die eilande deur Wikings beheer is. So is die terme earl en earldom hier as ekwivalente van die Kontinentaal-Europese graaf (Frans comte) en graafskap (comté) beskou. Die later ingevoerde term het dus 'n sinoniem vir die inheemse Engelse woord scir [ʃir] of, in moderne Engelse, shire geword. Aangesien 'n shire 'n administratiewe onderafdeling van die koninkryk was, het die term county geleidelik sy huidige betekenis van 'n administratiewe onderafdeling van huidige regerings gekry.


Krabat is 'n Duitse rolprent wat in 2008 onder regie van Marco Kreuzpaintner ontstaan het. Die film baseer op die gelyknamige roman van Otfried Preussler (Engelse titel: The Satanic Mill) asook die gelyknamige Sorbiese legende. In die tyd van die Dertigjarige Oorlog (1618-1648) word die 14-jarige wees Krabat leerjonge in 'n meul naby Schwarzkollm in die Lausitz. Hy besef vinnig dat sy meester hier 'n "swart skool" bedryf waarin hy en sy elf metgeselle 'n opleiding in swart toorkuns ontvang. Elke jaar moet een leerjonge sy lewe opoffer sodat dié van die meester verleng kan word. Die enigste redding vir Krabat en sy metgeselle sal die liefde van 'n meisie wees. Die verhaal rondom die towenaarsleerling Krabat is 'n Sorbiese legende wat veral deur die werke van Jurij Brězan (Die schwarze Mühle, 1968; Krabat oder Die Verwandlung der Welt, 1976) en Otfried Preussler (Krabat, 1971) bekendheid verwerf het. Die rolprent is onder meer naby Sibiu in Roemenië en in ateljees in Bottrop, Duitsland geskiet. Om 'n egte historiese atmosfeer te skep, is daar geen gebruik van elektriese beligting gemaak nie.


Die Kougadam (voorheen bekend as die Paul Sauer-dam) is in die Kougarivier geleë net voor die saamvloeiing met die Grootrivier (om die Gamtoosrivier te vorm) waar die Gamtoosvallei begin in die Oos-Kaap, Suid-Afrika. Die dam is in 1967 voltooi en het 'n bakmaat van 128.49 miljoen m3 agter 'n wal wat 365 m lank en 94 m hoog is. Die dam is ongeveer 25 km wes van Patensie. Die dam is oorspronklik na Paul Sauer, 'n Suid-Afrikaanse kabinetsminister, vernoem. Dit is die vernaamste onderdeel van die Gamtoosrivier-staatswaterskema, wat die Gamtooskanale en die Loeriedam insluit. Voordat die dam gebou is, het die watervloed van die Gamtoos, soos die rivier na die sameloop van die Kouga en die Groot genoem word, talle groot oorstromings tot gevolg gehad. Ernstige skade is deur die vloedwaters aangerig en talle menselewens is geëis. Aanvanklike pogings om die rivier op te dam, het misluk, maar drie uitkeerwalle is uiteindelik opgerig en in 1946 is die verbrakkingsprobleem (brakwater van die Grootrivier wat in die Gamtoos ingevloei het) ook oorkom toe die Grootrivier by Beervlei opgedam is.


Die Spioenkopdam is geleë in 'n natuurreservaat in die Tugelarivier in KwaZulu-Natal, Suid-Afrika. Die dam is in 1973 voltooi met 'n wal wat 53 m hoog is en 'n bakmaat van 277 miljoen m3. Spioenkop is 2.5 km noord van die dam geleë. Lys van grootste damme in Suid-Afrika Op Pad in Suid-Afrika. B.P.J. Erasmus. 1995. ISBN 1-86842-026-4


Rhoda Kadalie (gebore 22 September 1953) is 'n Suid-Afrikaanse menseregteaktivis en feminis. Sy skryf rubrieke vir die Burger en vir Maroela Media. Kadalie is in Kaapstad gebore en het as kind in Distrik Ses en Mowbray gewoon. Ná die wet van 1951 (wat Mowbray net vir blankes verklaar het) het sy in Athlone aan die Harold Cressy High School skool gegaan. Hier het sy verneem dat haar oupa Clements Kadalie 'n bekende vakbondleier was. In die jare 1980 was sy 'n aktivis teen apartheid en die agterstelling van die vrou aan die Universiteit van Wes-Kaapland, en het betrokke geraak by die SASO en die Swartbewussynsbeweging. In die ANC het sy bekend geword as "that little revolutionary" omrede sy feministiese eise gestel het waaroor nie gepraat kon word nie. In die verkiesings van 2011 het sy "teësinnig" vir die DA gestem. "Feminist Africa 2010". Geargiveer vanaf die oorspronklike op 4 Maart 2016. Besoek op 7 Junie 2011. Die Burger Maroela "Hoekom ek teësinnig vir die DA gestem het". Geargiveer vanaf die oorspronklike op 27 Mei 2011. Besoek op 7 Junie 2011.


Die Umtshezi Plaaslike Munisipaliteit is een van die plaaslike munisipaliteite in die uThukela-distriksmunisipaliteit in KwaZulu-Natal, Suid-Afrika. Hierdie artikel is ’n saadjie. Voel vry om Wikipedia te help deur dit uit te brei.


Die Kagisano-Molopo Plaaslike Munisipaliteit is een van die plaaslike munisipaliteite in die Dr. Ruth Segomotsi Mompati-distriksmunisipaliteit in Noordwes, Suid-Afrika. Na afloop van die Suid-Afrikaanse munisipale verkiesing van 2011 is die Kagisano en Molopo Plaaslike Munisipaliteite saamgesmelt om hierdie munisipaliteit, met die kode NW397, te vorm. Nedersettings in die munisipaliteit: Ganyesa (setel) Pomfret Bray Louwna Morokweng Piet Plessis


Dundee kan wees: Dundee, KwaZulu-Natal, Suid-Afrika Dundee, Nieu-Suid-Wallis, Australië Dundee, Skotland, Verenigde Koninkryk


Met meer as 100 etniese en godsdienstige groepe word na Belarus as 'n multi-etniese en multi-religieuse land verwys. In die 9de eeu het Belarus onder die heerskappy van Kiëf-Roes gekom en is vervolgens gekersten. Sy veelsydigheid en kulturele rykdom het sy oorsprong onder meer in die land se verlede as 'n deel van die Grootvorstedom Litaue en die Pools-Litause Gemenebes - so het die Litause heersers reeds in die laat 14de eeu die immigrasie van Islamitiese Tatare bevorder. Later het groot Joodse gemeenskappe voordeel uit dié land se religieuse verdraagsaamheid getrek. Vanweë die huidige politieke situasie - Belarus word as die laaste Europese land met 'n diktatoriese bewind beskou - is godsdiensvryheid net soos ander menseregte destyds nie gewaarborg nie. President Aleksander Loekasjenko, wat in 1994 aan die bewind gekom het, verwys na homself as "ortodokse ateïs". Die meerderheid van Belarus se bevolking van sowat tien miljoen is egter aanhangers van inheemse Oosters-Ortodokse Kerke en ander Christelike en nie-Christelike denominasies. Volgens die gevolmagtigde verteenwoordiger van religieuse sake en aangeleenthede van nasionale minderhede beloop die aandeel religieuse Wit-Russe sowat 60 persent.


Denemarke laat vryheid van aanbidding en die uitleef van godsdiens ten volle toe, terwyl die staat die Deense Volkskerk as die nasionale kerk bekragtig. Die Grondwet van Denemarke beskerm godsdiensvryheid in die volgende seksies: § 67 vergun vryheid van aanbidding. § 68 verklaar dat niemand verplig word om persoonlike bydraes aan enige ander vorm van godsdiens as sy eie te maak nie. Omrede staatstoelaes nie as persoonlike bydraes geag word nie, ontvang die Kerk van Denemarke subsidies – met betrekking tot § 4 – bowen die kerkbelasting wat deur die kerklidmate betaal word. Die Deense Volkskerk is die enigste godsdiensgroep wat regstreeks geldelike steun van die staat geniet. Ander godsdiensgroepe kan onregstreeks steun verkry deur middel van belastingverligting op bydraes. § 70 vergun godsdiensvryheid deur te verseker dat burgerlike en politieke regte nie op grond van ras of geloofsoortuigings herroep word nie. Ras en geloofsoortuigings kan ook nie gebruik word om van burgerpligte verskoon te word nie. § 71 verseker dat niemand op grond van geloofsoortuiging gevangenskap opgelê word nie. Grundloven på let dansk, Folketinget, 2001 "Kirkeministeriet". Geargiveer vanaf die oorspronklike op 1 November 2006. Besoek op 8 Junie 2011. Godsdiens in Denemarke Christendom in Denemarke


Die Mantsopa Plaaslike Munisipaliteit is een van die plaaslike munisipaliteite in die Thabo Mofutsanyana-distriksmunisipaliteit in die Vrystaat, Suid-Afrika. Nedersettings in die munisipaliteit: Ladybrand (setel) Hobhouse Excelsior Tweespruit Thaba Phatswa Hierdie artikel is ’n saadjie. Voel vry om Wikipedia te help deur dit uit te brei.


Die woord Klipsweet verwys na die stof wat op klippe of rotse ontstaan as gevolg van die versteende uitwerpsels van dassies. Nadat dit verouder het oor 'n tydperk van honderde, of selfs duisende, jare, vorm dit 'n gesogte stof met waardevolle geneeskundige hoedanighede wat gebruik word in die voorbereiding van tradisionele Suid-Afrikaanse medisyne vir sekere niermoeilikhede. Dit was aan die Boere bekend as dassiepis. Ensiklopedie van Suidelike Afrika, Eric Rosenthal, 1967 Hierdie artikel is ’n saadjie. Voel vry om Wikipedia te help deur dit uit te brei.


Die Groot Vyf Valsbaai Plaaslike Munisipaliteit was een van die plaaslike munisipaliteite in die Umkhanyakude-distriksmunisipaliteit in KwaZulu-Natal, Suid-Afrika. Op 8 Aug 2016 het dit met Hlabisa Plaaslike Munisipaliteit saamgesmelt, en staan nou as die Groot Vyf Hlabisa Plaaslike Munisipaliteit bekend. Hierdie KwaZulu-Natal-verwante artikel is slegs 'n saadjie. U kan ons wikipedia help deur dit uit te brei.


Die Kwa Sani Plaaslike Munisipaliteit is 'n voormalige plaaslike munisipaliteit in die Harry Gwala-distriksmunisipaliteit in KwaZulu-Natal, Suid-Afrika. Dit het in Augustus 2016 met Ingwe Plaaslike Munisipaliteit saamgesmelt om die Nkosazana Dlamini-Zuma Plaaslike Munisipaliteit te vorm. Nedersettings in die munisipaliteit: Himeville Pevensey Underberg


Sacramento is die hoofstad en met 'n bevolking van 489 676 ook die sesde grootste stad in Kalifornië (VSA). www.cityofsacramento.org Hierdie artikel is ’n saadjie. Voel vry om Wikipedia te help deur dit uit te brei.


.sv is die Internettopvlakdomein vir El Salvador. Lys van Internettopvlakdomeine IANA se whois-inligting vir .sv


Kruisfontein is 'n bosboustasie naby Humansdorp in die Oos-Kaap, Suid-Afrika. Lys van dorpe in Suid-Afrika "Subplek Kruisfontein". Sensus 2011. Hierdie Oos-Kaap-verwante artikel is slegs 'n saadjie. U kan ons wikipedia help deur dit uit te brei.


Andrew Geddes Bain (gebore 11 Junie 1797 in Thurso, Skotland – oorlede 20 Oktober 1864 in Kaapstad) was 'n Suid-Afrikaanse geoloog, ingenieur en pasbouer. Hy is veral bekend as bouer van paaie en talle bekende bergpasse, onder meer die Vanryneveldspas by Graaff-Reinet, die Michellspas by Ceres en die Bainskloofpas by Wellington. Andrew Geddes Bain is in Mei 1797 in Thurso, Caithnesshire in Skotland gebore en op 11 Junie 1797 gedoop. Hy is die enigste kind van Alexander Wright Bain en Jean Geddes, wat beide oorlede is terwyl hy nog ’n jong seun is. In hierdie omstandighede word hy groot by ’n tante wat in Edinburgh bly, waar hy sy skoolopleiding ontvang. In Oktober 1816 emigreer hy aan boord die Princess Charlotte na die Kaapkolonie, vergesel van sy oom Luitenant-kolonel William Geddes van die 83e regiment, wat aan die Kaap gestasioneer was. Op 16 November 1818 trou hy in die Kaap met Maria Elizabeth von Backström. Sy is die dogter van ’n vertaler wat Engels, Frans, Duits en Nederlands magtig was. Die egpaar het elf kinders, agt dogters en drie seuns.


Elsas-Lotaringe (Duits: Reichsland Elsaß-Lothringen, Frans: Alsace-Lorraine) was tussen 1871 en 1918 'n administratiewe gebied van die Duitse Keiserryk wat uit die historiese landskap Elsas (sonder Belfort) en die noordooste van Lotaringe (met Metz) gevorm is. Straatsburg het as administratiewe hoofstad gefungeer. Die gebied met 'n oppervlakte van sowat 14 500 km² en 'n bevolking van sowat 1 550 000 (1871) en 1 874 000 (1910) is ná die Frans-Duitse Oorlog geannekseer en as sogenaamde Reichsland ('Ryksland') regstreeks deur die Duitse Ryk geadministreer. Dit het sodoende nie dieselfde regtelike status geniet soos ander Duitse deelstate nie. Volgens die Verdrag van Versailles het die gebied ná die Eerste Wêreldoorlog weer Frans geword. Gedurende die Tweede Wêreldoorlog is Elsas-Lotaringe tussen 1940 en 1945 deur Duitse troepe beset en tussen 1942 en 1945 formeel by die destydse Groot-Duitse Ryk ingelyf. Elsas-Lotaringe het uit drie distrikte (Duits: Bezirke) bestaan: Neder-Elsas (Duits: Unterelsaß), die huidige département Bas-Rhin van die administratiewe gewes Elsas Bo-Elsas (Duits: Oberelsaß), die huidige département Haut-Rhin van die administratiewe gewes Elsas Lotaringe (Duits: Lothringen), die huidige département Moselle van die administratiewe gewes Lotaringe Hierdie artikel is ’n saadjie.


Koblenz (Frans: Coblence) is 'n stad aan die oewer van die Ryn, in westelike Duitsland, met 'n bevolking van 106 677 (2011) en 'n oppervlakte van 105,02 km². Die stad is ná Mainz en Ludwigshafen am Rhein die derde grootste stad van die deelstaat Rynland-Palts en bekend vir die Deutsche Eck aan die monding van die Moesel in die Ryn. (de) Bevölkerung der Gemeinden am 31. Dezember 2011 Geargiveer 22 Oktober 2012 op Wayback Machine (en) Toerisme-inligting oor Koblenz op Wikivoyage (de) Amptelike webwerf (en) "Koblenz". Encyclopædia Britannica. Besoek op 12 April 2019. Hierdie artikel is ’n saadjie. Voel vry om Wikipedia te help deur dit uit te brei.


Poitou-Charentes was 'n administratiewe gewes (Frans: région) in Frankryk. Dit is nou deel van die nuwe gewes Nieu-Akwitanië. Hierdie artikel is ’n saadjie. Voel vry om Wikipedia te help deur dit uit te brei.


.vn is die Internettopvlakdomein vir Viëtnam. Die aantal nasionale domeinnaam ".vn" het 500.000 domeine oortref, die eerste plek in Suidoos-Asië - ASEAN en TOP 10 in die streek Asië - die Stille Oseaan in terme van die aantal domeinname wat gebruik word. .vn domeinname met 1 of 2 karakters word via 'n veiling geregistreer. Daar is 43 .vn domeinname met 1 karakter, insluitend: 36 domeinname met 'n gewone ASCII-karakter (a, b, c, .. .X, y, z, 0, 1, 2, 3, .. 7, 8 , 9.vn) en 7 domeinname met 'n Viëtnam-spesifieke karakter (â, ă, đ, ê, ô, ơ, ư.vn). Daar is 1296 domeinname met 2 karakters met 'n kombinasie van ASCII-karakters (a0, a1, a2, ..., z7, z8, z9.vn). Lys van Internettopvlakdomeine IANA se whois-inligting vir .vn


Adele Laurie Blue Adkins (* 5 Mei 1988 in Tottenham, Noord-Londen, Engeland), beter bekend as slegs Adele, is 'n Engelse sangeres en liedjieskryfster. Haar eerste twee albums, 19 en 21, het groot kommersiële sukses behaal en is ook deur kritici gunstig ontvang. Sy is met 'n aantal Grammys bekroon en het as liedjieskryfster ook 'n Oscar vir Skyfall, die titellied vir die gelyknamige James Bond-rolprent, ingepalm, terwyl haar plateverkope tientalle miljoene wêreldwyd beloop en van haar een van die suksesvolste popsterre van die 21ste eeu gemaak het. In November 2015 het Adele met haar nuwe enkelsnit Hello en die langspeler 25 weer die topposisies van trefferlyste verower. Hierdie artikel is ’n saadjie. Voel vry om Wikipedia te help deur dit uit te brei.


GLONASS is 'n Russiese satelliet-navigasiestelsel, vergelykbaar met die Amerikaanse GPS en Europese Galileo. Die stelsel bestaan uit 24 satelliete waarvan 21 altyd operasioneel en 3 in reserwe is. GLONASS in Russies: ГЛОНАСС, is 'n afkorting vir ГЛОбальная НАвигационная Спутниковая Система; GLObal'naya NAvigatsionnaya Sputnikovaya Sistema; in Engels: "GLObal NAvigation Satellite System". Die volledige naam is GLObalnaja NAvigatsionnaja Spoetnikovaja Sistema (ГЛОбальная НАвигационная Спутниковая Система; "Wêreldwye navigasie-satellietstelsel"). Die eerste drie satelliete is in Oktober 1982 gelanseer en in Desember 1983 is die eerste satelliet van die stelsel in werking gestel. Oorspronklik sou die hele stelsel in 1991 operasioneel gewees het, maar weens ekonomiese probleme is die laaste van die 24 satelliete eers in Desember 1995 in hul baan geplaas. Alle satelliete is met Proton-lanseerders vanaf die basis Tyuratam in Kazachstan gelanseer. 'n Samewerkingsooreenkoms is ter verdere uitbreiding met Indië aangegaan om die stelsel te onderhou en te verbeter. GLONASS se webtuiste (Engels en Russies) Geargiveer 12 Oktober 2006 op Wayback Machine


Pará (Portugese uitspraak: [paˈɾa]) is die tweede grootste ten opsigte van oppervlakte van die 26 state in Brasilië. Pará se hoofstad en grootste stad, Belém, het 'n bevolking van 1 437 600 in 2010 gehad. Die woord pará het sy oorsprong in die Tupi-taal en beteken "rivier-see". Die naam van die staat kom van die rivier met dieselfde naam; die Parárivier is een van die sytakke van die Amasone-rivier in die staat. In 1500 was die Spaanse navigator Vicente Yañez Pinzón die eerste Europeër wat die monding van die Amasone-rivier opgevaar het. Op 26 Augustus 1542 bereik die Spanjaard Francisco de Orellana die monding van die Amasone-rivier, waterweg langs die rivier van Quito, Ecuador. Op 28 Oktober 1637 het die Portugese Pedro Teixeira Belem verlaat en na Quito vertrek: tydens die ekspedisie het hy 'n landmerk geplaas in die samevloeiing van Napo en Aguarico, aan die huidige grens tussen Ecuador en Peru, die grond het na Portugal, en later na Brasilië gegaan, om die grootste deel van die Amasone te besit, insluitend die hele Pará se huidige gebied.


Die Suid-Afrikaanse Erfenishulpbronagentskap (SAEHA, een van die tien opvolgorganisasies van die Raad vir Nasionale Gedenkwaardighede en sy voorganger die Historiese Monumentekommissie) is 'n statutêre liggaam wat gestig is onder die Wet op Nasionale Erfenishulpbronne (Wet 25 van 1999) as die administratiewe liggaam wat verantwoordelik is vir aspekte van Suid-Afrika se kulturele erfenis op nasionale vlak. Verantwoordelikheid vir voormalige nasionale gedenkwaardighede val sedert 1 April 2000 onder die nege provinsiale erfenishulpbronowerhede. SAEHA en lede van die publiek is welkom om plekke te identifiseer wat hulle voel so uniek is dat dit nasionale betekenis het om in aanmerking te kom om as nasionale erfenisterrein verklaar te word. 'n Kenteken word aangebring op plekke wat suksesvol genomineer is. Sek 58, Wet op Nasionale Erfenishulpbronne, Wet 25 van 1999 SAEHA tuisblad Geargiveer 24 Junie 2011 op Wayback Machine Databasis Geargiveer 31 Desember 2008 op Wayback Machine Hierdie Suid-Afrika-verwante artikel is slegs 'n saadjie. U kan ons wikipedia help deur dit uit te brei.


Die hottentot (Pachymetopon blochii) is vis wat endemies aan Suid-Afrika is. Die vis kom voor van die kus van Namibië tot by Tafelbaai, Valsbaai en die Agulhasbank. Dit kan ook tot in Algoabaai voorkom. In Engels staan die vis bekend as die hottentot seabream. Die vis is vet, silwergrys met donker vinne, 'n blougrys pens en 'n klein bek. Die vis word 54 cm lank en tot 3 kg swaar. Dit kom voor in vlak rotsagtige gebiede en kelpbeddings tot op 'n diepte van 55 m. Die vis is 'n omnivoor. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Ensiklopedie van Suidelike Afrika. 1967. Eric Rosenthal. Gids tot die Kusgebiede van Suid-Afrika. Jacana Media. 2007. ISBN 978-1-77009-215-0 Sea Fishes of Southern Africa. Rudy van der Elst & Dennis King. 2006. ISBN 978-1-77007-345-6 MarineSpecies.org (en) http://www.fishbase.org/summary/Pachymetopon-blochii.html http://eol.org/pages/204359/overview[dooie skakel]


Greyton is 'n dorpie in die Wes-Kaap, Suid-Afrika. Dit is slegs sowat 5 km vanaf Genadendal. Die dorpie se bestaan kan teruggevoer tot 1846 toe Herbert Vigne die plaas Weltevreden gekoop het in die skadu van die Kanonberg (1 466m), een van die hoogste pieke van die Riviersonderendberge. Die dorpie is in 1854 uitgelê en Sir George Grey vernoem. Die dorpie is bekend vir sy baie voetslaanpaaie. Hierdie wandelroete is 14km lank en gaan oor die Riviersonderendberge en eindig by McGregor. Die hoogste punt is 750 bo seevlak. Greyton se munisipale raad het in 1992 'n wapen by die Buro vir Heraldiek geregistreer: In blou, twee silwer dwarsbalke, die boonste belaai met drie oranje skywe. Die helmteken was 'n blou muurkroon met 'n uitkomende rysende oranje grond, getop met 'n gousblom, en die wapenspreuk was "Stabilia". Die wapenskild is gebaseer op die wapen wat sir George Grey gebruik het. Lys van dorpe in Suid-Afrika "Hoofplek Greyton". Sensus 2011. Op Pad in Suid-Afrika. B.P.J. Erasmus. 1995 ISBN 1-86842-026-4 http://www.boesmanskloofmcgregor.com/index.php/boesmanskloof-hiking-trail-mcgregor-greyton-diegalg National Archives of South Africa : Data of the Bureau of Heraldry.


Frederik Christoffel Hendrik "Frik" du Preez (gebore 28 November 1935) is 'n voormalige Suid-Afrikaanse rugbyspeler wat Noord-Transvaal en die Springbokke verteenwoordig het. Hy is op 'n plaas naby Rustenburg gebore en het by Hoërskool Parys in Parys (Oranje-Vrystaat) skoolgegaan. Du Preez het meestal in die flank- of slotposisies gespeel. Du Preez het sy toetsbuiging vir die Springbokke op 7 Januarie 1961 in die flankposisie teen Engeland op Twickenham gemaak. Hy speel sy laaste toets op 7 Augustus 1971 op die ouderdom van 35 as 'n slot teen Australië op die Sydney-krieketveld. Du Preez was 'n uitstekende veelsydige rugbyspeler, en soos die Australiese slot John Eales was hy daardie seldsame verskynsel: 'n slot wat pale toe kon skop en selfs skepskop. Alhoewel hy nie besonder lank was nie, was hy 'n toring van krag in die lynstaan. Boonop het hy fantastiese spoed en fyn hardloopvaardighede met bal in die hand gehad, soos hy gewys het in die drie wat hy in 1968 teen die Britse Leeusgedruk het.


Uckermark is 'n historiese landskap in Noordoos-Duitsland wat merendeels in die huidige deelstaat Brandenburg geleë is - behalwe vir die stad Strasburg wat in administratiewe opsig deel uitmaak van Mecklenburg-Voorpommere. Die oudste historiese verwysing na die gebied dateer uit 1250 - destyds het die hertoë van Pommere hulle heerskappy oor die hele Uckermark aan die markgrawe van Brandenburg oorgedra. Die laasgenoemde heersers het reeds in 1230 die suidelike dele van Uckermark suid van die Welse-rivier gekoop. Na die verenigde Uckermark (Latyn: terra ukera) word eers sedert die laat middeleeue as Uckermark verwys. Een van die huidige administratiewe distrikte van Brandenburg is na die landskap vernoem. Uckermark-Informationen: Landschaft. Besoek op 14 Oktober 2018 Wikimedia Commons het meer media in die kategorie Uckermark. (de) Die amptelike webtuiste van die distrik Uckermark Koördinate: 53°7′N 13°30′O / 53.117°N 13.500°O / 53.117; 13.500


Die Hexrivier-spoorwegpas is 'n bergpas vir treine in die Wes-Kaap, Suid-Afrika. Die pas was een van die moeilikste konstruksieprojekte nog wat in die land voltooi is. Na die ontdekking van diamante in 1869 te Kimberley was dit nodig om Kaapstad en Kimberley te verbind met 'n spoorlyn. Teen 1867 het die spoorlyn reeds Worcester bereik. Dit was 'n groot uitdaging om die spoorlyn deur die Hexriviervallei, die Hexrivierpoort en teen die eskarp van sentraal-Suid-Afrika se plato uit, te ontwerp en te bou. Die taak is aan Wells Hood opgedra. Sy spoorlyn het die bokant van die eskarp teen 1887 bereik na baie moeilike konstruksiewerk. Die Hexrivierpas het twee tonnels ingesluit en het 'n helling van 1:31 gehad met verskeie skerp draaie waarvan een 'n radius van slegs 100 m gehad het. Dit het tot gevolg gehad dat goederetreine van die noorde by Touwsrivier heropgestel moes word om die massa en lengte te verminder voordat die afdraande na Worcester aangepak kon word. Die pas is sedert 1948 herbou en na verskeie onderbrekings eers in 1989 voltooi. Die nuwe pas is 8 km korter, die helling is 1:66 en die skerpste draai se radius is nou 800 m.


Die Beervleidam is in die Oos-Kaap, Suid-Afrika. Dit is geleë waar die Kariega- en Soutriviere saamvloei, net langs die N9 tussen Willowmore en Aberdeen in die Oos-Kaap. Die rivier staan hiervandaan bekend as die Grootrivier. Konstruksie is in 1953 begin en die dam is in 1957 voltooi en amptelik in gebruik gestel. Dit het 'n opvanggebied van 2 071 990 ha, 'n kapasiteit van 85 800 000 m3 en 'n oppervlakarea van 23 vierkante kilometer. Die damwal is 31 m hoog en 348 m lank. Die doel van die dam is eerstens om die vloedwaters van die Grootrivier te tem en daarna eers om water te verskaf vir vloedbesproeiing (in teenstelling met permanente besproeiing). Beervleipoort net bokant Willowmore by die samevloeiing van die Sout- en Kariegariviere is 'n nou poort waar groot hoeveelhede water met 'n redelike kort wal vasgekeer kan word omdat die water oor die Karoovlaktes agter die bergreeks opstoot. Die Soutrivier is geneig om sout te word en verdamping oor die groot oppervlakte werk mee dat die soute kondenseer. Daarom is die opgegaarde water nie geskik vir besproeiing nie.


Lone Creekwaterval Die Lone Creekwaterval is naby Sabie in Mpumalanga, Suid-Afrika. Die waterval is 70 m hoog en geleë by die koördinate 25°06′09″S 30°42′33.5″O / 25.10250°S 30.709306°O / -25.10250; 30.709306Koördinate: 25°06′09″S 30°42′33.5″O / 25.10250°S 30.709306°O / -25.10250; 30.709306. Mapstudio TouristGuide. Mpumalanga/Lowveld 2003 ISBN 1-86809-653-X Hierdie Mpumalanga-verwante artikel is slegs 'n saadjie. U kan ons wikipedia help deur dit uit te brei.


Nuth (Limburgs: Nut) is 'n dorp en voormalige munisipaliteit in die Nederlandse provinsie Limburg. Die voormalige munisipale gebied het sowat 16 000 inwoners (2012) en 'n oppervlakte van 33 km². Die dorp Nuth het sowat 5 500 inwoners (2005). Op 1 Januarie 2019 is Nuth opgegaan in die nuwe munisipaliteit Beekdaelen. Plekke in die voormalige munisipale gebied van Nuth: Aalbeek, Arensgenhout, Brand, Brommelen, Grijzegrubben, Groot Haasdal, Helle, Hellebroek, Hommert, Hulsberg, Hunnecum, Kamp, Kathagen, Klein Haasdaal, Kleingenhout, Kruis, Laar, Leeuw, Molenveld, Nierhoven, Nuth (dorp), Oensel, Op de Bies, Reuken, Schimmert, Swier, Terstraten, Tervoorst, Vaesrade, Vink, Wijnandsrade en Wissengracht. Deels in die voormalige munisipaliteit Schinnen (nl) Die amptelike webwerf van die voormalige munisipaliteit Geargiveer 1 Oktober 2017 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


Die Emthanjeni Plaaslike Munisipaliteit is een van die plaaslike munisipaliteite in die Pixley ka Seme-distriksmunisipaliteit in die Noord-Kaap, Suid-Afrika. Barcelona Britstown De Aar (setel) Hanover Happy Valley Kareenville Leeuwenhof Louisville Mziwabantu New Bright Nompumelelo Nonzwakazi Proteaville Rantsig Sunrise Waterdale Hierdie artikel is ’n saadjie. Voel vry om Wikipedia te help deur dit uit te brei.


Leandra is 'n dorp van gemengde rasse in Mpumalanga, Suid-Afrika by die N17 nasionale pad. Die dorpie is 20 km wes van Kinross. Die naam is 'n samestelling van twee woongebiede naamlik Leslie en Eendrag. Lys van dorpe in Suid-Afrika "Hoofplek Leandra". Sensus 2011. Op Pad in Suid-Afrika. B.P.J. Erasmus. 1995. ISBN 1-86842-026-4 Hierdie Mpumalanga-verwante artikel is slegs 'n saadjie. U kan ons wikipedia help deur dit uit te brei.


Belhar is 'n voorstad van Kaapstad op die Kaapse Vlakte van die Wes-Kaap, Suid-Afrika. Die Belydenis van Belhar is hier tydens 'n algemene sinode van die Nederduitse Gereformeerde Sendingkerk in 1982 geformuleer. Belydenis van Belhar Hierdie artikel is ’n saadjie. Voel vry om Wikipedia te help deur dit uit te brei.


Winterveld is 'n dorp in Gautengprovinsie, Suid-Afrika. Die dorp lê noordwes van Pretoria en is deel van die Stad Tshwane Metropolitaanse Munisipaliteit. Daar woon tussen 100 000 en 125 000 mense. Lys van dorpe in Suid-Afrika Hierdie artikel omtrent 'n plek in Pretoria en omgewing is slegs ’n saadjie. Jy kan Wikipedia help deur dit uit te brei. "Hoofplek Winterveld". Sensus 2011.


Schoemanskloofpas, of Schoemanskloof is 'n bergpas in die Mpumalangaprovinsie, op die R539-pad tussen Machadodorp en Nelspruit in Suid-Afrika. Die Crocgrove-krokodilplaas in die Schoemanskloofpas is 'n trekpleister vir toeriste. Lys van bergpasse in Suid-Afrika Bedrywige en groeiende Nelspruit 'n stad in eie reg, Beeld, 28 Julie 2000. Hierdie artikel is ’n saadjie. Voel vry om Wikipedia te help deur dit uit te brei.


Die Sudwalagrotte is in die Mankelekele-heuwels in Mpumalanga, ongeveer 35 km van Nelspruit, geleë. Die Sudwalagrotte, wat 240 miljoen jaar gelede ontstaan het en onder die oudstes ter wêreld gereken word, staan onder meer bekend vir sy blomsteen-formasies. Die Sudwalagrotte het 'n baie interessante geskiedenis. Die grotte het in prehistoriese tye as skuilplek gedien omdat daar 'n konstante toevoer van vars lug van 'n onbekende bron in die grot was. In die negentiende eeu is die Sudwalagrotte deur Somquba, die broer van die Swazi-kroonprins, as 'n vesting gebruik. In 'n magstryd vir die Swazitroon, is baie bloedige gevegte by die grot se ingang geveg. Die verhaal begin as volg: Nadat Koning Sobhuza I van Swaziland in 1836 gesterf het, kon sy erfgenaam Mswati II, nie die vakante troon bestyg nie, omdat hy 'n minderjarige was. Daarom het sy Neef, Opperhoof Usutfu sy plek gevul. Usutfu het homself egter gou bewys as 'n gebrekkige keuse as koning, omdat hy te swak was om 'n aanslag op die troon deur Mswati se broer Somquba, te verhoed.


Kroondal is 'n klein Duitse nedersetting 13 km suidoos van Rustenburg in Noordwes, Suid-Afrika naby die N4 nasionale pad. 'n Lutherse sendingstasie is in 1858 op die plaas Kronendal van Jan Michiel van Helsdingen gestig. Kroondal het mettertyd een van 22 Lutherse stasies geword waar verwag is van werkers om vir hulle self te sorg. Die plaas is dus in 1889 opgemeet en in kleinhoewes vir onafhanklike boere verdeel. Dit verklaar die groot Duitse gemeenskap. Genl. Louis Botha het ook sy opleiding hier in die skool ontvang. Oumatjie Stoffberg Theunis Stoffberg Lys van dorpe in Suid-Afrika Op Pad in Suid-Afrika. B.P.J. Erasmus. 1995. ISBN 1-86842-026-4. Hierdie artikel is ’n saadjie. Voel vry om Wikipedia te help deur dit uit te brei.


Die Slag van Sunnyside het op 1 Januarie 1900 naby die gehuggie Salt Lake, sowat 40 km noord van Belmont, Kaapkolonie, Suid-Afrika, plaasgevind. Die Boeremagte kon nie daarin slaag om die Britse magte te stuit nie. Skermutselinge van die Tweede Vryheidsoorlog B.P.J. Erasmus: Op Pad in Suid-Afrika. 1995. ISBN 1-86842-026-4 Hierdie artikel is ’n saadjie. Voel vry om Wikipedia te help deur dit uit te brei.


TOP Oss is 'n sokkerspan in die Nederlandse stad Oss, wat in die Eerste divisie speel. In 1928 is die klub gestig as TOP (Tot Ons Plezier) Oss, en in 2009 is dit na FC Oss verander. In 2018 terug in TOP Oss. TOP Oss speel sy wedstryde in die Frans Heesen-stadion (kapasiteit: 4 700). In die vorige seisoen (2010/11) het hulle die Sondag Topklasse gewen. Kampioen Topklasse Sondag (1) 2010/11


Hoërskool Waterkloof is 'n Afrikaanse hoërskool (enkelmedium) wat in die oostelike voorstede van Pretoria, Suid-Afrika geleë is. Leerders staan as Klofies bekend. Die skool se nuwe "e-leer" plaas Klofies in die globale wêreld omdat Hoërskool Waterkloof tegnologies met kennis verbind word deur middel van die beste beskikbare rekenaarnetwerke. Hierdie vernuwende denke is daarop gemik om leerders te inspireer, en die skool word as een van die voorstes in die land op akademiese, sport- en kultuurgebied beskou. Die onderwyseres Helena Coetzee was in 2009 die eerste Suid-Afrikaner wat die internasionale Pre University Teachers Award in die VSA ontvang het vir haar buitengewone bydrae op wetenskaplike en tegnologiese gebied. Onderwysers lewer provinsiaal en nasionaal bydraes op akademiese gebied. Ongeveer 8 500 leerders het reeds aan die skool gematrikuleer. Die skool het reeds 23 jaar agtereenvolgens ’n 100%-laagsyfer behaal en is vyf jaar agtereenvolgens dié top akademiese skool in Gauteng. Hoërskool Waterkloof het in 2010 die Anglo American Chairman’s Fund se prys ontvang as een van die Top 10 Wiskunde en Wetenskapskole in die land. Die 305 matrikulante van 2012 het byvoorbeeld 765 onderskeidings behaal.


Die NG gemeente Crosby-Wes was 'n gemeente van die Nederduitse Gereformeerde Kerk in die weste van Johannesburg wat in 2004 by die NG gemeente Vergesig ingelyf is toe daar net 160 lidmate oorgebly het. Dit is die jongste van sewe regstreekse of onregstreekse inlywings by Vergesig, wat in 1993 ontstaan het uit die samesmelting van Brixton en Johannesburg-Wes. , Toe die gemeente Langlaagte in 1892 van die eerste NG gemeente aan die Rand, Johannesburg, afgestig is, het dit as Witwatersrand-Wes bekend gestaan omdat dit vier dorpies wes van die latere middestad beslaan het, naamlik Maraisburg, Langlaagte, Florida en Fordsburg. Reeds in 1896 was dit vir die Ringskommissie van Potchefstroom nodig om die hele oostelike deel van Langlaagte as Fordsburg af te stig. Binne wat uiteindelik die munisipale grense van Johannesburg sou word, het Fordsburg 'n gebied beslaan waarin die volgende gemeentes uiteindelik van dié moedergemeente sou afstig: Melville (in 1920 as Vrederus), Cottesloe (in 1927 as Vrededorp), Brixton (1938) en Mayfair (1953). Van Melville is Aucklandpark in 1958 afgestig en van Brixton Johannesburg-Wes in 1944 en van dié kleindogter van Fordsburg in 1946 Crosby.


Adriaan van Jaarsveld (De Krommerivier, distrik Piketberg, 16 Mei 1745 - Kasteel die Goeie Hoop, Kaapstad, 29 Junie 1801) was 'n Boerekommandant van die Eerste Grensoorlog. Hy is op 20 Junie 1745 gedoop in Drakenstein. In 1770 lei hy as vegskorporaal in die Nuweveld 'n geslaagde patrollie teen die San wat naby die huidige Beaufort-Wes beeste van ene Casper Scholtz gesteel het. Ses jaar later verhuis hy van die Sneeuberge na Bruintjieshoogte. In 1780, midde-in die Eerste Grensoorlog, stel die Kaapse regering hom aan as kommandant van die Oosgrens met militêre gesag oor al die grensboere. Hy bring die volgende jaar deur besliste optrede 'n einde aan die oorlog deur die Xhosas oor die Groot-Visrivier te verdryf. In 1795 heers groot ontevredenheid aan die Oosgrens weens landdros Honoratus Maynier se halfhartige optrede teen die Xhosas. Van Jaarsveld verskyn met 'n gewapende mag voor die drosdy op Graaff-Reinet en versoek Maynier om die distrik te verlaat. Die sogenaamde Republiek van Graaff-Reinet kom tot stand met Gerotz as landdros en Van Jaarsveld as president van die krygsraad.


Hendrik van Blerk (1915–2010), ook wel oom Hendrik genoem, was 'n Afrikaanse skrywer en digter. Sy eerste boek, Dit blom tussen bantoms, is in 1949 uitgegee. Hy het honderde romans, jeugverhale, kortverhale, asook feiteboeke oor die geskiedenis van die Afrikaner die lig laat sien. Hy het ook onder die skuilnaam Melt Froneman geskryf. Hendrik Stephanus Hertzog van Blerk is op 27 November 1915 in Regentspark in Johannesburg gebore as die jongste van ’n gesin van drie en die enigste seun. Sy ouers is Francois Petrus van Blerk en Elizabeth Maria Maryna Magrietha Pretorius. Sy ma sowel as sy skoonma is as jong meisies tydens die Anglo-Boereoorlog in die konsentrasiekampe in die Vrystaat. In hierdie oorlog verloor sy pa se familie hul plaas nadat dit afgebrand is en hulle dit nie daarna kon herwin nie. Hierdie ervarings gee aan Hendrik ’n rykdom van inligting wat later in sy boeke neerslag vind. Aanvanklik maak sy pa ’n lewe met graaf- en pikwerk by Hartebeespoortdam. Sy vader het egter ’n swerwersnatuur wat altyd na beter soek en derhalwe trek die gesin baie rond, onder andere ’n hele paar keer na die delwerye.


Die Lae Lande (en later Nederland, België en Luxemburg) was in verskillende oorloë betrokke gewees. Hierdie oorloë was (en is) wêreldwyd gevoer. Deesdae is Nederland, België en Luxemburg via die Verenigde Nasies nog by oorloë in die Midde-Ooste en Afganistan betrokke. Hierdie lys bevat ook oorloë wat buite die grondgebied van die hedendaagse Nederland gevoer is (soos in die Suidelike Nederlande, België, Luxemburg of die ou Nederlandse en Belgiese kolonies).


Merriman is 'n nedersetting en stasie op die Kaapstad-Johannesburg spoorlyn in die Noord-Kaap, in Suid-Afrika. Dit is vernoem na John X. Merriman en was eers bekend as Richmondweg. Die dorpie is tussen Richmond en Britstown geleë en word verbind met die R398 streeksroete. Lys van dorpe in Suid-Afrika "Hoofplek Merriman". Sensus 2011. Op Pad in Suid-Afrika. B.P.J. Erasmus. 1995. ISBN 1-86842-026-4


Parktown was 'n kiesafdeling vir die Suid-Afrikaanse Volksraad vanaf 1915 tot 1994. In dié tydperk van 79 jaar kon die Nasionale Party die kiesafdeling nie een keer wen nie en was dit agtereenvolgens in die hande van die Unionisteparty, die Suid-Afrikaanse Party, die Verenigde Party, die Progressiewe Party, die Progressiewe Federale Party en uiteindelik van 1989 tot 1994 die Demokratiese Party. In die eerste verkiesing in Parktown en die tweede algemene verkiesing in die Unie van Suid-Afrika wen R. Feetham van die Unionisteparty met 1 702 stemme teen die Nasionale Party se Oswald Pirow, wat slegs 299 stemme kon kry. Die Arbeidersparty se A.W. Barlow was derde met 192 stemme. Feetham word in 1920 onbestrede verkies en weer in 1921 as kandidaat van die Suid-Afrikaanse Party, nadat die Unioniste en die Sappe saamgesmelt het. In 'n tussenverkiesing op 26 September 1923 wen die S.A.P. se W. Rockey met 1 289 stemme teen die Arbeidersparty se J. George. In die verkiesing van die daaropvolgende jaar vergroot Rockey sy meerderheid tot 1 435 teen G. Hills, ook 'n Arbeider.


Orange Grove was van 1938 tot in die jare tagtig 'n kiesafdeling vir die Suid-Afrikaanse Volksraad in die noordooste van Johannesburg. Dit was een van die min kiesafdelings wat die Nasionale Party nooit kon verower nie en een van die vyf wat die Progressiewe Party in 1974 gewen het toe vyf ander Progressiewes hulle in die Volksraad by Helen Suzman aangesluit het, wat toe reeds sedert 1961 die enigste P.P.-lid in die Raad was. In die eerste verkiesing in Orange Grove in 1938 staan C. Bain-Marais as kandidaat vir die Verenigde Party en kry 2 766 stemme meer as P.A. Moore van die Dominiumparty. J. Liebman van die Arbeidersparty was derde met slegs 311 stemme. In 1943 word Frank Waring onbestrede verkies. Hy was later een van die eerste twee Engelssprekende ministers in dr. H.F. Verwoerd se kabinet nadat hy na die Nasionale Party oorgeloop het. Waring word in 1948 en 1953 weereens onbestrede verkies, maar in 1958 kom die V.P. se E.G. Malan te staan teen J.S. Dey van die Liberale Party en J. Klipin van die S.A. Bond.


Denver, in die ooste van Johannesburg rondom die gelyknamige voorstad, Denver, was 'n kiesafdeling van die Suid-Afrikaanse Volksraad vanaf die eerste algemene verkiesing op 15 September 1910 ná Uniewording op 31 Mei daardie jaar tot voor die algemene verkiesing van 1933. In die eerste verkiesing wen die Unionisteparty se D. Maccaulay met 'n meerderheid van 214 stemme teen die Arbeidersparty se T. Landye. Vyf jaar later behou W.J. Parrack Denver vir die Unionisteparty toe hy met 'n meerderheid van 485 stemme wen teen die Arbeidersparty se C.H. Hayward, wat ook in Commissionerstraat verloor het. Die Arbeiders slaag uiteindelik om Denver in 1920 te wen toe T.E. Drew 996 stemme op hom verenig, vergeleke met die 667 vir die dienende Unionis, Parrack, en 541 stemme vir die Nasionale Party se S.P. van Wijk. Drew dien egter skaars 'n jaar as Volksraadslid, want in 1921 klop C.E. Nixon (Suid-Afrikaanse Party) hom met 'n meerderheid 265. J.J.B. Pohl van die N.P. is derde met 585 stemme. In 1924 kom die leier van die Arbeidersparty, kol.


Die Suidelike distrik (Hebreeus: מחוז הדרום - Mehoz HaDarom) is een van Israel se ses distrikte. Die hoofstad is Be'er Sheva en die grootste stad is Ashdod. In 2016 het die distrik 'n bevolking van 1 244 000 gehad. Hierdie artikel is ’n saadjie. Voel vry om Wikipedia te help deur dit uit te brei.


Beaconsfield was 'n kiesafdeling van die Suid-Afrikaanse Volksraad vanaf die eerste algemene verkiesing op 15 September 1910 ná Uniewording op 31 Mei daardie jaar. Schoeman, B.M. 1977. Parlementêre verkiesings in Suid-Afrika 1910-1976. Pretoria: Aktuele Publikasies. Beaconsfield


UTC-11:00 is die tydsone vir: Niuetyd (NUT) Nieu-Seeland Niue** Verenigde State van Amerika Amerikaans-Samoa** Midway* Daar is nie lande wat UTC-11 as standaardtyd gebruik wat somertyd het nie. (en) Stede in UTC-11


UTC+12:45 is die tydsone vir: Nieu-Seeland: Chathameilande** (standaardtyd: somertyd is UTC+13:45) (en) Stede in UTC+12:45


Ds. Colin Alexander Fraser (Killernan, Rosshire, Skotland, 28 November 1796 - Beaufort-Wes, 25 September, 1870) was een van die Skotse predikante wat goewerneur lord Charles Somerset na Suid-Afrika laat kom het om die tekort aan predikante in die Nederduitse Gereformeerde Kerk te verlig, maar veral om die lidmate te verengels. Hy was die seun van Alexander Fraser en Lilian McDonald en het die lewenslig op Killernan in die graafskap Ross in Skotland aanskou. Nadat hy die M.A.-graad aan die King's College in Aberdeen behaal het, het hy sy studie in die godgeleerdheid aan dieselfde universiteit sowel as Marischal College voortgesit en voltooi. In Junie 1824 is hy deur die Presbytery of Chanonny geëksamineer en bevorder tot kandidaat in die heilige diens. Kort tevore het goewerneur lord Charles Somerset juis vir dr. George Thom, predikant van Caledon, na Skotland gestuur om predikante en sendelinge vir die Kerk te verkry. Een van die jong manne wat op sy aandrang hom bereid verklaar het om na Suid-Afrika te kom, was Colin Fraser.


Die naam Willem Botha kan verwys na: Willem Botha, Afrikaanse sanger Willem Botha (redakteur), redakteur van Woordeboek van die Afrikaanse Taal Willem Christiaan Botha, Suid-Afrikaanse atleet wat in 1936 aan die Olimpiese Spele deelgeneem het. Botha, inligting oor die van.


Die Jerusalem-distrik (Hebreeus: מחוז ירושלים - Mehoz Yerushalayim) is een van Israel se ses distrikte. Die hoofstad en grootste stad is Jerusalem. In 2016 het die distrik 'n bevolking van 1 083 000 gehad. Hierdie artikel is ’n saadjie. Voel vry om Wikipedia te help deur dit uit te brei.


Wilhelm Bruckner de Villiers (16 Maart 1875 - 21 Julie 1948) was 'n Volksraadslid van die Nasionale Party vir die kiesafdeling Barkly van 13 Maart 1920 tot 31 Desember 1920 en weer van 18 Junie 1924 tot 30 April 1929 asook vir Stellenbosch van 13 Junie 1929 tot 11 April 1938 toe die Verenigde Party se Henry Fagan hom klop met 30 stemme. Bruckner de Villiers was die seun van Abraham Barend de Villiers (1837-1909), 'n boer, afslaer en sakeman van die Paarl, lid van Afrikaner Bond, wat LP was vir Richmond en daarna Victoria-Wes in die parlement van die Kaapkolonie. In 1911 verhuis Bruckner de Villiers na Stellenbosch. Die sakeman en nasionalistiese beskermheer, Jannie Marais (ook sy swaer), het deelgeneem aan die stigting van die persgroep Die Nasionale Pers en dié van die Universiteit van Stellenbosch. In die wetgewende verkiesings van 1915 was hy 'n kandidaat vir die Nasionale Party in die Paarl, waar hy aanvanklik die steun van die plaaslike tak van die African Political Organization (APO), 'n bruin organisasie, ontvang het totdat sy president Abdullah Abdurahman, ook 'n bruin munisipale raadslid vir die stad Kaapstad, onthou dat bruin mense in die Oranje-Vrystaat (die provinsie waar die Nasionale Party gestig is deur Barry Hertzog) passe moes dra.


Bani Walid (uitgespreek /ˈbæniː wɑːˈliːd/, Arabies: بني وليد, Italiaans: Beni Ulid) is 'n stad in noordwestelike Libië. Hierdie artikel is ’n saadjie. Voel vry om Wikipedia te help deur dit uit te brei.


Florisbad is 'n wêreldbekende argeologiese perseel in die Vrystaat, Suid-Afrika en was oorspronklik deur die plaaseienaar, Floris Venter, as 'n gesondheidsoord ontwikkel. Die oord is net suid van Soutpan en is om 'n warm mineraalfontein geleë. Reeds in die dae van die Voortrekkers het mense hierheen gereis om in die modder te kan lê. In 1910 het 'n nuwe fontein onverwags begin borrel en groot hoeveelhede fossiel oorblyfsels van uitgestorwe diere uitgeblaas. Eers in 1930 het professor TF Dreyer van die Grey Universiteitskollege met uitgrawings hier begin. Hy het gou 'n fossielskedel bekend as die Florisbadman gevind. Die skedel was sowat 40 000 jaar oud. In 1952 is meer as 3 000 dierefossiele en 1 000 klipwerktuie op die perseel gevind. Sterkfontein Taung Ensiklopedie van Suidelike Afrika, Eric Rosenthal, 1967. Op Pad in Suid-Afrika. B.P.J. Erasmus. 1995. ISBN 1-86842-026-4 Hierdie artikel is ’n saadjie. Voel vry om Wikipedia te help deur dit uit te brei.


Naomi Ellen Watts (Shoreham, 28 September 1968) is 'n Australiese aktrise wat in Engeland gebore is. Hierdie artikel is ’n saadjie. Voel vry om Wikipedia te help deur dit uit te brei.


Rock and Roll Over is 'n album van KISS wat in 1976 vrygestel is. I Want You – 03:02 Take Me – 02:53 Calling Dr. Love – 03:41 Ladies Room – 03:25 Baby Driver – 03:39 Love 'Em and Leave 'Em – 03:41 Mr. Speed – 03:19 See You in Your Dreams – 02:31 Hard Luck Woman – 03:32 Makin' Love – 03:12 Hierdie artikel is ’n saadjie. Voel vry om Wikipedia te help deur dit uit te brei.


Theuns Stofberg was die kaptein van die Suid-Afrikaanse nasionale Springbokrugbyspan vir vier toetse tussen 1980 en 1984. Hy word onthou vir sy spoed en sy grootte, altwee merkwaardig vir 'n flank in daardie tyd, en altwee faktore wat gewoonlik nie saamgaan in rugby waar grootte regtig saak maak nie. Hy was Suid-Afrika se sewe-en-dertigste Springbokkaptein. Hy is op 6 Junie 1955 op die Vrystaatse dorpie Villiers gebore, waar sy vader, ds. Kosie Stofberg van 1952 tot 1962 leraar was van die NG gemeente Villiers, en Marthinus Theunis Steyn Stofberg gedoop ter ere van sy oupagrootjie aan moederskant, pres. M.T. Steyn. Sy oupa aan moederskant was die predikant en politikus dr. N.J. van der Merwe en sy ouma Tibbie Steyn, 'n dogter van oudpres. M.T. en mev. Steyn, ook Tibbie. Deur dié familielyn was hy 'n agterkleinseun van ds. Colin McKenzie Fraser, 44 jaar lank leraar van die NG gemeente Philippolis en 'n agter-agterkleinseun van ds. Colin Fraser van Beaufort-Wes, die stamvader van die Fraser-familie in Suid-Afrika na wie die dorp Fraserburg deels genoem is.


Die Slag van Mykale (Antieke Grieks: Μάχη τῆς Μυκάλης; Machē tēs Mykalēs) was een van die twee beslissende veldslae wat die tweede Persiese inval van Griekeland tydens die Grieks-Persiese oorloë beëindig het. Dit het plaasgevind op, of om en by 27 Augustus 479 v.C. op die hange van Mykaleberg, aan die kus van Ionië, teenoor die eiland Samos. Die stryd is gevoer tussen 'n bondgenootskap van die Griekse stadstate, insluitend Sparta, Athene en Korinthe, en die Persiese Ryk van Ahasveros. Die vorige jaar het die Persiese invalsmag, aangevoer deur Ahasveros self, seges behaal by die veldslae van Thermopylai en Artemisium, en het Thessalië, Boiotië en Attika ingepalm. Nietemin kon die geallieerde Griekse vloot by die daaropvolgende Seeslag van Salamis 'n onwaarskynlike sege beklink, waardeur Persiese verowering van die Peloponnese afgeweer is. Ahasveros het toe teruggetrek, en sy generaal Mardonios met 'n aansienlike weermag agtergelaat, vir die voltrekking van die Griekse kampanje in die volgende jaar. In die somer van 479 v.C., het die Grieke 'n reuseweermag (vir eietydse standaarde) saamgeroep, en opgemarsjeer om Mardonios by die Slag van Plataia teë te staan.


Hendrina is 'n dorp in die Suid-Afrikaanse provinsie van Mpumalanga. Die dorp lê sowat halfpad tussen Ermelo en Witbank. Die dorp het ontstaan in 1914 toe die plaas Garsfontein van Gerhard Beukes gekoop is. Die nuwe dorp is na sy vrou vernoem. Twee van Eskom se grootste steenkoolkragstasies, Arnot en Hendrina, is in die omgewing geleë. Daar is ook steenkoolmyne in die omgewing. Gemengde boerdery word beoefen (melk, grondbone, aartappels en mielies). Lys van dorpe in Suid-Afrika Erasmus, B.P.J. (1995). Op Pad in Suid-Afrika. Jonathan Ball Uitgewers. ISBN 1-86842-026-4. Eric Rosenthal (1967). Ensiklopedie van Suidelike Afrika, Juta. Kaapstad en Johannesburg. "Hoofplek Hendrina". Sensus 2011.